qundao/data-zh-poetry huggingface dataset:
失调名 其二 送师赞四首
作者：敦煌曲子
朝代：唐
体裁：词

送师回来无所见。唯见师空房。举手开师户。唯见空绳床。低头礼师座。泪落数千行。
失调名 其二 阿娘悲泣三首
作者：敦煌曲子
朝代：唐
体裁：词

或经营。逐利去。或住他乡或道路。儿子虽然向外安。阿娘悲泣。
失调名 其二 须大拿太子度男女十一首
作者：敦煌曲子
朝代：唐
体裁：词

罗㬋一心成圣果。莫学五逆堕阿鼻。生生莫做冤家子，世世长为侥幸儿。
失调名 其五 五、沽酒戒
作者：敦煌曲子
朝代：唐
体裁：词

诸菩萨。莫沽酒。沽酒洋铜来灌口。足下火出焰连天，狱卒持矛斩两手。总为昏痴颠倒人。身作身当身自受。仍被驱将入阿鼻，铁壁千重无处走。
失调名 其五 五台山赞十八首
作者：敦煌曲子
朝代：唐
体裁：词

滔滔海水无边畔。新罗王子泛舟来。不辞白骨离乡远，万里持心礼五台。
失调名 其五 出家赞文十首
作者：敦煌曲子
朝代：唐
体裁：词

舍利佛国难为。吾本出家之时。舍却罗衣锦绣，惟有覆膊相随。
失调名 其五 十首
作者：敦煌曲子
朝代：唐
体裁：词

化生童子见飞仙。花落空中左右旋。微妙歌音云外听，尽言极乐胜诸天。
失调名 其五 十首
作者：敦煌曲子
朝代：唐
体裁：词

夺人眼目芙蓉貌。当年少。凉罗冠子镂金花。扫烟霞。风流雅醋能行步。巫山女。千金一笑玩春光。不免也无常。
失调名 其五 须大拿太子度男女十一首
作者：敦煌曲子
朝代：唐
体裁：词

我今作何罪，令受种种苦。我是公王种，须使作奴婢。
失调名 其八 五台山赞十八首
作者：敦煌曲子
朝代：唐
体裁：词

南台南脚灵境寺。灵境寺里圣金刚。一万菩萨声赞叹，圣钟不击自然鸣。
失调名 其八 八、多悭戒
作者：敦煌曲子
朝代：唐
体裁：词

诸菩萨。莫多悭。多悭积宝纵似山。见有贫穷来乞者。一针一草不能拌。贪心不识知厌足。当来空手入黄泉。
失调名 其八 出家赞文十首
作者：敦煌曲子
朝代：唐
体裁：词

舍利佛国难为。吾本出家之时。舍却金盘银盏，惟有镔钵铜匙。
失调名 其八 十首
作者：敦煌曲子
朝代：唐
体裁：词

化生童子舞金钿。鼓瑟箫韶半在天。舍利鸟吟常乐韵，迦陵齐唱离攀缘。
失调名 其八 十首
作者：敦煌曲子
朝代：唐
体裁：词

经营财宝人生分。须平稳。荣华富贵足资财。宿将来。闻身强健行檀施。作福利。莫待合眼被分张。不免也无常。
失调名 其八 须大拿太子度男女十一首
作者：敦煌曲子
朝代：唐
体裁：词

身体黑如漆。目伤复面皱。面上三殊泪，唇哆耳尸陋。
失调名 其六 五台山赞十八首
作者：敦煌曲子
朝代：唐
体裁：词

南台窟里甚可憎。里许多饶罗汉僧。吉祥圣鸟时时现，夜夜飞来点圣灯。
失调名 其六 六、自说戒
作者：敦煌曲子
朝代：唐
体裁：词

诸菩萨。莫自说。自说喻若汤浇雪。造罪犹如一刹那。长入波咤而闷绝。连明晓夜下长钉。眼耳之中皆泣血。罪因罪果罪根深。乃被牛头来拔舌。不容乞命暂分疏。狱卒持杈使夹膝。
失调名 其六 出家赞文十首
作者：敦煌曲子
朝代：唐
体裁：词

舍利佛国难为。吾本出家之时。舍却高头绣履，惟有草鞋相随。
失调名 其六 十首
作者：敦煌曲子
朝代：唐
体裁：词

化生童子问冬春。自到西方未见分。极乐国中无昼夜，花开花合辨朝昏。
失调名 其六 十首
作者：敦煌曲子
朝代：唐
体裁：词

愚人不信身虚幻。得久远。英雄将谓没人过。使偻罗。纵然劝得教归仰。招毁谤。直须追到阎罗王。不免也无常。
失调名 其六 须大拿太子度男女十一首
作者：敦煌曲子
朝代：唐
体裁：词

来日见男女，啼哭苦申陈。我心不许见，退却菩提恩。
失调名 其十 五台山赞十八首
作者：敦煌曲子
朝代：唐
体裁：词

清凉寺住半山崖。千重楼阁万重开。一万菩萨声赞叹，如若云中化出来。
失调名 其十 出家赞文十首
作者：敦煌曲子
朝代：唐
体裁：词

舍利佛国难为。吾本出家之时。舍却金鞍细马，惟有锡杖相随。
失调名 其十 十、谤三宝戒
作者：敦煌曲子
朝代：唐
体裁：词

诸菩萨。莫谤三宝。若谤三宝堕恶道。三百个长钉定钉心。叫唤连天声浩浩。谤佛谤法更加嗔。铜关铁棒来相拷。痛哉苦哉不可论。何时值遇天堂道。
失调名 其十 十首
作者：敦煌曲子
朝代：唐
体裁：词

分明招引经云教。净土好。论情只是胜娑婆。有弥陀。直须早作行程路。休遗误。常知佛国寿延长。决定没无常。
失调名 其十 十首
作者：敦煌曲子
朝代：唐
体裁：词

化生童子自相夸。为得如来许出家。短发天然宜剃度，空披荷叶作袈裟。
失调名 其十 须大拿太子度男女十一首
作者：敦煌曲子
朝代：唐
体裁：词

一切恩爱有离别。一切江河有枯竭。拿如拿延好伏侍婆罗门。莫教婆罗门一日嗔。
失调名 其十一 五台山赞十八首
作者：敦煌曲子
朝代：唐
体裁：词

西台险峻甚嵯峨。一万菩萨遍山坡。文殊长讲维摩语，教化众生出渿河。
失调名 其十一 须大拿太子度男女十一首
作者：敦煌曲子
朝代：唐
体裁：词

鸟雀群飞唯失伴。男女恩爱暂时间。拿如拿延好伏侍婆罗门。早晚却见父娘面。
失调名 其十七 五台山赞十八首
作者：敦煌曲子
朝代：唐
体裁：词

不可论中不可论。大圣化作老人身。每每下山受供养，去时还乘五色云。
失调名 其十三 五台山赞十八首
作者：敦煌曲子
朝代：唐
体裁：词

北台顶上有龙宫。雷声极大震山林。娑伽罗龙王宫里坐。小龙护法使雷风。
失调名 其十二 五台山赞十八首
作者：敦煌曲子
朝代：唐
体裁：词

中台顶上玉华池。宝殿行廊□□围。四面香花如金色，巡礼之人皆发心。
失调名 其十五 五台山赞十八首
作者：敦煌曲子
朝代：唐
体裁：词

北台东脚有骆驼岩。密覆盘回屈曲连。有一天女名三昧。积米如山供圣贤。
失调名 其十八 五台山赞十八首
作者：敦煌曲子
朝代：唐
体裁：词

五色云里化金桥。大悲和尚把幡招。有缘佛子桥上过，无缘佛子逆风飘。
失调名 其十六 五台山赞十八首
作者：敦煌曲子
朝代：唐
体裁：词

金刚窟里蜜流泉。佛陀波利里中禅。一自入来经数载，如今直至那罗延。
失调名 其十四 五台山赞十八首
作者：敦煌曲子
朝代：唐
体裁：词

代州都督不信有文殊。飞鹰走狗竞来追。走到北台东侧里。化出地狱草皆无。
失调名 其四 五台山赞十八首
作者：敦煌曲子
朝代：唐
体裁：词

东台岌岌最清高。四方巡礼莫辞劳。东望海水如观掌，风波泛滥水滔滔。
失调名 其四 出家赞文十首
作者：敦煌曲子
朝代：唐
体裁：词

舍利佛国难为。吾本出家之时。舍却胭脂胡粉，惟有澡豆杨枝。
失调名 其四 十首
作者：敦煌曲子
朝代：唐
体裁：词

化生童子食天厨。百味馨香各自殊。无限天人持宝器，琉璃钵饭似真珠。
失调名 其四 十首
作者：敦煌曲子
朝代：唐
体裁：词

少年英雄争人我。能系裹。相呼相唤动笙歌。笑仙娥。酒席夸打巢云令。行弄影。及时大是好儿郎。不免也无常。
失调名 其四 四、妄语戒
作者：敦煌曲子
朝代：唐
体裁：词

诸菩萨。莫妄语。妄语由来堕恶趣。不见言见诈虚言，铁梨耕舌并解锯。为利名誉惑众生。欺诳师僧及父母。若能忏悔正思维，当来必离波咤苦。
失调名 其四 迷生死四首
作者：敦煌曲子
朝代：唐
体裁：词

□□□，□□□。□□□□□□□。今生死是未来生。今生生是前生死。
失调名 其四 送师赞四首
作者：敦煌曲子
朝代：唐
体裁：词

双灯台上照，师去照阿谁。愿师早成佛，弟子逐师来。千千万万□。□□□□□。
失调名 其四 须大拿太子度男女十一首
作者：敦煌曲子
朝代：唐
体裁：词

我今为宿持，不用见夫人。夫人心体软，母子最为亲。
失调名 和菩萨戒文 其一 一、杀生戒
作者：敦煌曲子
朝代：唐
体裁：词

诸菩萨。莫杀生。杀生必当堕火坑。杀命来生短命报。世世两目复双盲。劝请道场诸众等。共断杀业不须行。
失调名 楼头饮宴 嵌曲名
作者：敦煌曲子
朝代：唐
体裁：词

羊子遍野巫山。醉胡子楼头饮宴。醉思乡千日醺醺。下水船盏酌十分。令筹更打江神。
失调名 般涉调 贺当家
作者：敦煌曲子
朝代：唐
体裁：词

国泰人安静。风沙向秀□。□□□□□。□地种□□。□宫闹。任船车。听海燕。坐金牙。提葫芦帝萨金沙。长垂罗袖拂烟霞。齐拍手。贺我当家。
失调名 莨菪不归 嵌药名
作者：敦煌曲子
朝代：唐
体裁：词

莨菪不归乡。经今半夏姜。去他乌头了血傍。□他家附子豪强。父母依意美长短。桂心日夜思量。
失调名·一室空
作者：敦煌曲子
朝代：唐
体裁：词

五蕴山。山中一室空。来来去去不相逢。一生身。任舍住。至今不识主人翁。
失调名·一家归
作者：敦煌曲子
朝代：唐
体裁：词

一家归。□年尽。日渐西。□□上诣开云道。专使请事大王□。生死说一场。自身受甚苦。观音也合知。自身坐处无罪过。三边使来不。发遣一封书。青天也合知。
失调名·上战场
作者：敦煌曲子
朝代：唐
体裁：词

十四十五上战场。手执长枪。低头泪落悔吃粮。步步近刀枪。昨夜马惊辔断。惆怅无人拦障。险径。
失调名·伤蛇曲子
作者：敦煌曲子
朝代：唐
体裁：词

听说昔时。隋侯奉命。出使行□。□□伤。临欲丧。眼中光。泪流血染路傍。□开展芝囊。取药封裹。□□□□□□。□归日。见玉帝。□□□□。□□□□。□蛇改易。蒙君□□□□。□□□□。其蛇昼夜□□。□□□□□堂。
失调名·佛。母同恩
作者：敦煌曲子
朝代：唐
体裁：词

佛惜众生。母怜男女。一例承情，从头爱护。佛如母意无殊。母似佛心堪谕。今日座中人。分明须会取。
失调名·六问枕不平
作者：敦煌曲子
朝代：唐
体裁：词

六问枕不平。看似□□□。君从后园去。后园□□□。金钗薄落地。自作一股折。罗带自嫌长。自作同心结。所以枕不平。盖缘郎转歇。君作□□心。莫听闲人说。
失调名·劝诸人一偈
作者：敦煌曲子
朝代：唐
体裁：词

劝君学道莫言说。言说性恒空。不断贪痴爱。坐禅浪用功。用功计法数，实是大愚庸。但得无心想。自合太虚空。
失调名·双泪流
作者：敦煌曲子
朝代：唐
体裁：词

傍□□禁子频飞眼达花相策□南畔□□□敬途再生人名为能。眼中。
失调名·发箭到长安
作者：敦煌曲子
朝代：唐
体裁：词

□□射立甚分明。忙把金弓接画簳。四围百姓看。脚踏□白□坛。发箭到长安。适□面。从来合有动停君。恰似前过□。侧耳听。只似觉凄声。
失调名·多征使
作者：敦煌曲子
朝代：唐
体裁：词

□台□化绝胜□。往复任君多征使。愿年年生居定照。□千如日月照无已。
失调名·归明王
作者：敦煌曲子
朝代：唐
体裁：词

□我一身却。自家一身当。千万努力归明王。忆着吐蕃通信。上□□□□。
失调名·抛我一生
作者：敦煌曲子
朝代：唐
体裁：词

抛我一生却。自家一身当。归汉路。千万忆君。若在生之时。不谓人死。卿卿意着。早去过。日落西下得相见。
失调名·曲子吐萌
作者：敦煌曲子
朝代：唐
体裁：词

□吐萌和□日西山。
失调名·母恩长
作者：敦煌曲子
朝代：唐
体裁：词

只为长时。驱驰辛苦。形貌精神。都来失绪。一头承侍翁姑。一畔又剸缚男女。日夜不曾闲。往往啼如雨。
失调名·男儿出外
作者：敦煌曲子
朝代：唐
体裁：词

男儿出外径前行。路上慎莫逢贼兵。两家排阵便该斗。三棱凿子乱纵横，夺目云中落羽翰。相隈莫效鸦鹊争。
失调名·祥花坠
作者：敦煌曲子
朝代：唐
体裁：词

声闻菩萨兼龙鬼。浩浩如沙难总记。风雨旋来海角清，神仙乱下祥花坠。满虚空。遍天地。�罗微尘纤起。
失调名·织锦纹
作者：敦煌曲子
朝代：唐
体裁：词

仕女鸾凰。齐登金座。匡闲阶□□专心。恳望转加新。金丝线织成鸳凤。□□□□。□口得金枝。合蝉野马。竞逐纷纭。□□□□值千金。足蜂蕊攒花满。□□□。只为无人往达。进入西秦。共练□□□然。织成端疋。遣家僮市卖。不□□□。纱窗每恨织锦纹。报仕女两两三三。□□归邻。从此后更也无人。日夜无效功。
失调名·耶娘老
作者：敦煌曲子
朝代：唐
体裁：词

一不愿耶娘老。二不愿梵公生。三不愿无弟兄。四不愿自身当。燕子云中鸟。下来绕此堂。同席温美酒。且以唱歌人。
失调名·花落又重开
作者：敦煌曲子
朝代：唐
体裁：词

飞过尽。不敢抬。今岁中□□望夫来。□花落。又重开。断弦罢却。世总量□尘埃。
失调名·苏合香
作者：敦煌曲子
朝代：唐
体裁：词

兴未□。望休□。迢逍边塞长。青山昏自阴，秋树本来黄。秋树□无叶。鸟来何处藏。日炽蒲桃垂，风吹苏合香。
失调名·草头霜冷
作者：敦煌曲子
朝代：唐
体裁：词

草头霜冷误中年。误中年。先须学取礼仪全。誓愿莫归还。脱却皮裘蕃汉国。蕃汉国。多应养马上胭脂山。泪眼仰青天。
失调名·葡萄酒
作者：敦煌曲子
朝代：唐
体裁：词

葡萄酒金盏。差差差斟未满。□远黑花发。侧先□。明朝看花花满县。唤同朋。出□□。三杯以后人尽醉。欢情乐曲陈□。打不涂散。却罗无限。
失调名·见真时
作者：敦煌曲子
朝代：唐
体裁：词

往日修行时。忙忙为生死。今日见真时，生死寻常事。见他生。见你死。反观自身亦如此。
失调名·远征行
作者：敦煌曲子
朝代：唐
体裁：词

上却沙场别却妻。教我儿婿远征行。乃可■鞍挮汉婿。大王不容许女人妆。女人束妆有何妨。妆束出来似神王。乃可刀头剑下死。夜夜不愿守空房。
失调名·道泰曲子
作者：敦煌曲子
朝代：唐
体裁：词

君臣道泰愿时清。八方投款况龙城。兵戈甲马尽。
失调名·问安
作者：敦煌曲子
朝代：唐
体裁：词

问安分明不似潘。绕欢。贱妾□□。女□□至五更寒。外看。远闻孤山风动晓。心酸。□手两□酒家钱。皇天。愿作江河变澄川。将身航海没波澜。
失调名·阵云收
作者：敦煌曲子
朝代：唐
体裁：词

四海征□。喜天雨降。□□□□。□□唐尧。鸿恩四溥。海内乐无忧。阵云收。
失调名·阿罗汉
作者：敦煌曲子
朝代：唐
体裁：词

贪嗔皆断。尽是阿罗汉。来往得逍遥。生死难萦绊。慧剑镇。锋■〈金毫〉智。月常圆满。龙天释梵人，见者皆称赞。会中罗好形仪。月面长眉眼。绀青身。挂衲袍。云片片。
失调名·雕梁双燕
作者：敦煌曲子
朝代：唐
体裁：词

懒重抄。可怜□。□打破雕梁双燕。
失调名·须报恩
作者：敦煌曲子
朝代：唐
体裁：词

今既成人。还须报赛。莫学愚人。反生逆害。约束时只要谛听。嗔骂则莫生祇对。何假生西方。自生极乐界。
孝顺乐 其一 调名本意十二首
作者：敦煌曲子
朝代：唐
体裁：词

人生一世大堪伤。浮生如似电中光。道场今日苦相劝，是须孝顺阿耶娘。
孝顺乐 其七 调名本意十二首
作者：敦煌曲子
朝代：唐
体裁：词

洗濯第六遇天寒。腥脓不净阿娘看。十指冻来疑欲落，阿娘日夜转焦干。
孝顺乐 其三 调名本意十二首
作者：敦煌曲子
朝代：唐
体裁：词

第二临产更艰辛。须臾前看丧其生。好恶只看一晌子，思量争不鼻头辛。
孝顺乐 其九 调名本意十二首
作者：敦煌曲子
朝代：唐
体裁：词

苦哉第八长成人。杀害命祸□姻亲。儿大长成娶新妇，女还长大送他门。
孝顺乐 其二 调名本意十二首
作者：敦煌曲子
朝代：唐
体裁：词

起初第一是怀胎。阿娘日夜数般灾。日夜只忧分离去，思量争不泪漼漼。
孝顺乐 其五 调名本意十二首
作者：敦煌曲子
朝代：唐
体裁：词

第四咽苦更难言。殷勤育养转加难。好物阿娘不吃□，调和香饵与儿餐。
孝顺乐 其八 调名本意十二首
作者：敦煌曲子
朝代：唐
体裁：词

须叟第七又凄惶。三年乳哺痛悲伤。吐热免寒台举大，争令辜负阿耶娘。
孝顺乐 其六 调名本意十二首
作者：敦煌曲子
朝代：唐
体裁：词

就中第五更难陈。阿娘日夜受□勤。胜处安排与儿卧，心中犹怕练儿身。
孝顺乐 其十 调名本意十二首
作者：敦煌曲子
朝代：唐
体裁：词

远行第九切心酸。儿行千里母心牵。只见母心随儿去，不见儿身在母前。
孝顺乐 其十一 调名本意十二首
作者：敦煌曲子
朝代：唐
体裁：词

第十男女不思量。高言忤逆阿耶娘。约束将来尽不肯，曾参日夜泪千行。
孝顺乐 其十二 调名本意十二首
作者：敦煌曲子
朝代：唐
体裁：词

并劝面前诸弟子。是须孝顺阿耶娘。愿得今生行孝道，□□□□□□□。
孝顺乐 其四 调名本意十二首
作者：敦煌曲子
朝代：唐
体裁：词

第三生子得身安。多般苦痛在身边。眼见孩儿生草上，阿娘欢喜□百般。
定乾坤·修文寰海
作者：敦煌曲子
朝代：唐
体裁：词

修文寰海圣明君。感皇恩。八方无事妖氛靖。定乾坤。君臣道泰如鱼水。衣永挂长新。道属轻山岳，千秋与万春。
定乾坤·征战几时休
作者：敦煌曲子
朝代：唐
体裁：词

塞北征战几时休。罢风流。汝家夫婿□□□。荏苒已经秋。寒衣造了无人送。凭□□书将。纱窗孤雁叫。泣泪数千行。
定西蕃 曲子一首，寄在定西蕃 调名本意
作者：敦煌曲子
朝代：唐
体裁：词

事从星车入塞，冲沙碛，冒风寒。度千山。三载方达王命。岂辞辛苦艰。为布我皇纶綍。定西番。
定风波 其一 伤寒三首
作者：敦煌曲子
朝代：唐
体裁：词

阴毒伤寒脉又微。四肢厥冷最难医。更遇盲医与宣泻。休也。头面大汗永分离。时当五六日。头如针刺汗微微。吐逆黏滑脉沉细。胃脉溃。斯须儿女独孤凄。
定风波 其三 伤寒三首
作者：敦煌曲子
朝代：唐
体裁：词

风湿伤寒脉紧沉。遍身虚汗似汤淋。此是三伤谁识别。情切。有风有气有食结。时当五六日。言语惺惺精神出。勾当如同强健日。明医识。喘粗如睡遭沉溺。
定风波 其二 伤寒三首
作者：敦煌曲子
朝代：唐
体裁：词

夹食伤寒脉沉迟。时时寒热汗微微。只为脏中有结物。虚汗出。心脾连胃睡不得。时当八九日。上气喘粗人不识。鼻颤舌焦容颜黑。明医识。垛积千金医不得。
宫怨春·到边庭
作者：敦煌曲子
朝代：唐
体裁：词

柳条垂处处。喜鹊语零零。焚香稽首表君情。慕得萧郎好武。累岁长征。向沙场里。轮宝剑。定欃枪。去时花欲谢。几度叶还青。相思夜夜到边庭。愿天下销戈铸戟。舜日清平。待功成日。麟阁上。画图形。
山僧歌·独隐山
作者：敦煌曲子
朝代：唐
体裁：词

闲日居山何似好。起时日高睡时早。山中软草以为衣。斋餐松柏随时饱，卧岩龛、石枕脑。一抱乱草为衣袄。面前若有狼藉生。一阵风来自扫了。独隐山。实畅道。更无诸事乱相挠。
山花子·难期会
作者：敦煌曲子
朝代：唐
体裁：词

去年春日长相对。今年春日千山外。落花流水东西路，难期会。西江水竭南山碎，忆得终日心无退。当时只合同携手，悔□□。
思越人·拌不得
作者：敦煌曲子
朝代：唐
体裁：词

一枝花，一盏酒，小争不去□□。□□□□终不醉，无花对酒难□。一枝□□□□□。□枝慕我心迷。几度拟拌拌不得。思量且坐□□。
思越人·美东邻
作者：敦煌曲子
朝代：唐
体裁：词

美东邻，多窈窕，绣裙步步轻抬。独向西园寻女伴，笑时双脸莲开。□□分手低声问。匆匆恨阙良媒。怕被颠狂花下恼。牡丹不折先回。
怨春闺·调名本意
作者：敦煌曲子
朝代：唐
体裁：词

好天良夜。□月碧霄高挂。羞对文鸾。泪湿红罗帕。时敛愁眉。恨君颠罔。夜夜归来。红烛长流云榭。夜久更深。罗帐虚熏兰麝。频频出户。迎取嘶嘶马。含笑觑。轻轻骂。把衣挦扯。叵耐金枝。扶入水精帘下。
悉昙颂 其一 神咒六首
作者：敦煌曲子
朝代：唐
体裁：词

吁■〈口闾〉路。吁■〈口闾〉路。第七□明涅盘度。皆依般若波罗蜜多悟。观心无挂碍。故无灭无生无恐怖。怖怚路俱。俱怚路怖。鲁留卢楼吁■〈口闾〉路。远离颠倒梦想故。究竟涅盘无染污。寂灭凝然绝乖忤。喻■〈口闾〉路怚路。胡输莎呼喻�俱。
悉昙颂 其三 神咒六首
作者：敦煌曲子
朝代：唐
体裁：词

嗄啰浪。嗄啰浪。九明般若神咒广。是大明咒能开晃。照耀魔军自除荡。荡怚迦迦怚浪荡。鲁留卢楼嗄啰浪。是无上咒无背向。是无等咒无等量。超过日月大圆相。能除一切诸苦妄。真实不虚神咒状。后举流通满十方。令遣诵读遍称扬。扬良浪怚浪。黄饷娑诃扬长逛。
悉昙颂 其二 神咒六首
作者：敦煌曲子
朝代：唐
体裁：词

嗄啰啰。嗄啰啰。八明般若幻合和。三世诸佛悉经过。皆依般若波罗深蜜多。证得阿耨多罗波。波怚逻哆。哆怚逻波。鲁留卢楼嗄啰啰。三藐三菩提大觉那。亦能自利利于他。悲智圆满俱摩诃。皆依般若成佛陀。耶啰啰怚。逻和奢莎。诃耶茶迦。
悉昙颂 其五 神咒六首
作者：敦煌曲子
朝代：唐
体裁：词

悉谈悉谈。摩嗄啰耶。如来众行等恒沙。融变三千无有差。各各精心勤结跏。东升西没莫能遮。遮车阇膳惹。鲁留卢楼嗄啰耶。神通照用坐莲华。口放净光曜众耶。下至阿鼻上�咤。咤他茶怚拿。
悉昙颂 其六 神咒六首
作者：敦煌曲子
朝代：唐
体裁：词

嗄啰烂。嗄啰烂。光明无殊照世间。见者因光除我慢。各发菩萨离嚣幻。幻怛烂难。难怛烂幻。鲁留卢楼嗄啰烂。
悉昙颂 其四 神咒六首
作者：敦煌曲子
朝代：唐
体裁：词

奚利异。奚利异。第十流通神咒世间希。羯谛不思议。波罗羯谛秘深微。波罗僧羯谛会无为。菩萨婆诃间利㖶。㖶怚例鸡。鸡怚例㖶。鲁留卢楼奚利异。此之四句甚慈悲。能去邪魔颠倒疑。诵读观照证菩提。流布咸令遣受持。所求之者应心随。得出三界不思议。移离利怚。利奚屣娑。唏移㖷计。
愚痴意 其一 调名本意九首
作者：敦煌曲子
朝代：唐
体裁：词

不修行，悟经义。逐色耽声迷与醉。人生一世瞥然间，不修实是愚痴意。
愚痴意 其七 调名本意九首
作者：敦煌曲子
朝代：唐
体裁：词

世间情。终不耻。托手心头勤比试。忽然失脚落三途，不修实是愚痴意。
愚痴意 其三 调名本意九首
作者：敦煌曲子
朝代：唐
体裁：词

有钱财，不布施。更拟贪婪于自己。忽然擘手向两边头。不修实是愚痴意。
愚痴意 其九 调名本意九首
作者：敦煌曲子
朝代：唐
体裁：词

说多时。日色蔽。珍重门徒从座起。明日依时早听来，念佛阶前领取偈。
愚痴意 其二 调名本意九首
作者：敦煌曲子
朝代：唐
体裁：词

或贫穷。或富贵。第一身心行自利。无常忽到一生休，不修实是愚痴意。
愚痴意 其五 调名本意九首
作者：敦煌曲子
朝代：唐
体裁：词

兄弟居。男幼稚。莫便分张非与是。同胞共乳长为人，不修实是愚痴意。
愚痴意 其八 调名本意九首
作者：敦煌曲子
朝代：唐
体裁：词

来劝化，总须听。各各自家须使意。到家各自省差殊，相劝直论好底事。
愚痴意 其六 调名本意九首
作者：敦煌曲子
朝代：唐
体裁：词

不修行，求出离。百岁人生如梦寐。波咤一一自家当。不修实是愚痴意。
愚痴意 其四 调名本意九首
作者：敦煌曲子
朝代：唐
体裁：词

大蒙头。分明利。五妾三妻心里喜。前程一一自家耽，不修实是愚痴意。
感皇恩 其一 四海清平四首
作者：敦煌曲子
朝代：唐
体裁：词

四海天下及诸州。皆言今岁永无忧。长图欢宴在高楼。寰海内。束手愿归投。朱紫尽风流。殿前卿相对。列诸侯。叫呼万岁愿千秋。皆乐业。鼓腹满田畴。
感皇恩 其三 四海清平四首
作者：敦煌曲子
朝代：唐
体裁：词

四海清平遇有年。黔黎歌圣德。乐相传。修文偃革习农田。钦皇化。雨露溉无边。瑞气集诸贤。群僚趋玉砌。贺龙颜。盘石永固寿如山。梯航路。相向共朝天。
感皇恩 其二 四海清平四首
作者：敦煌曲子
朝代：唐
体裁：词

当今圣寿比南山。金枝玉叶竞相连。百僚卿相列排班。呼万岁。尽在玉阶前。金殿悦龙颜。祥云驾喜悦。两盘旋。休将舜日比尧年。人安泰。真是圣明天。
感皇恩 其四 四海清平四首
作者：敦煌曲子
朝代：唐
体裁：词

万邦无事减戈鋋。四夷来稽首。玉阶前。龙楼凤阙喜云连。人争唱。福祚比金璇。八水对三川。升平人道泰。帝泽鲜。修文罢武竞题篇。从此后。愿皇帝寿如山。
抛暗号 其一 调名本意十首
作者：敦煌曲子
朝代：唐
体裁：词

休夸似玉如花貌。年去年来数便老。须知浮世片时间。莫作久长千岁调。劈面言。劈面道。劈面道时合醒早。头上缘何白发多。只这个是无常抛暗号。
抛暗号 其七 调名本意十首
作者：敦煌曲子
朝代：唐
体裁：词

为人却要心明了。莫学掠虚多谛了。莫慕贪婪没尽期。也须支准前程道。莫恣怀。尽乱造。病来不怕君年少。只不病时耆年也耳聋。犹不悟无常抛暗号。
抛暗号 其三 调名本意十首
作者：敦煌曲子
朝代：唐
体裁：词

莫趁年时夸窈窕。斗艳争辉呈面俏。酒市茶庄尽恣情。见说讲开却失笑。劫时光。且觅好。阿谁听你闲经教。看看面皱尚觅强梁。犹不悟无常抛暗号。
抛暗号 其九 调名本意十首
作者：敦煌曲子
朝代：唐
体裁：词

富贵奢华未是好。财多害己招烦恼。影响因兹堕劫身。只为贪求心不了。遇干戈。被鞭拷。地下深藏与他道。一一君亲眼见来。犹不悟无常抛暗号。
抛暗号 其二 调名本意十首
作者：敦煌曲子
朝代：唐
体裁：词

经营克扣生机梏。分定不由人计料。富贵须知宿种来。如今必定难回拗。逞聪明。夸计较。计较得成身已老。更念眼暗达身边。只这个是无常抛暗号。
抛暗号 其五 调名本意十首
作者：敦煌曲子
朝代：唐
体裁：词

人生百岁寻常道。阿那个得七十身不夭。才亡三日早安排。送向荒郊看古道。送回来。男女闹。为分财物不停怀懊恼。看看此事到头来。犹不悟无常抛暗号。
抛暗号 其八 调名本意十首
作者：敦煌曲子
朝代：唐
体裁：词

如今世上多颠倒。莫便准承他幼小。他缘寿命各差殊。影响于身先自夭。却孤穷。无依靠。终日冤嗟怀懊恼。更添腰曲在身边。犹不悟无常抛暗号。
抛暗号 其六 调名本意十首
作者：敦煌曲子
朝代：唐
体裁：词

火宅驱牵长煎炒。千头万绪何时了。恰到病来卧在床。一无支准前途道。心恛惶。生热恼。冤恨随时不预造。转眼艰难声唤频。犹不悟无常抛暗号。
抛暗号 其十 调名本意十首
作者：敦煌曲子
朝代：唐
体裁：词

见他荣贵休生恼。富贵贫穷由宿造。但知稳审用身心。衣食自然长恰好。慢佛僧。轻神道。争使这身久安乐。直须折得形骸鬼不如。犹不悟无常抛暗号。
抛暗号 其四 调名本意十首
作者：敦煌曲子
朝代：唐
体裁：词

休趁闲行兼不绍。不绍教君沉恶道。如今尽枉乱施为。冥司业镜分明照。那么时。无拗较。一任磨磨兼碓捣。况今情绪顿昏沉。犹不悟无常抛暗号。
抛球乐·上阳家
作者：敦煌曲子
朝代：唐
体裁：词

宝髻钗横缀鬓斜。殊容绝胜上阳家。蛾眉不扫天生绿。莲脸能匀似早霞。无端略入后园看。羞煞庭中数树花。
抛球乐·五陵负恩
作者：敦煌曲子
朝代：唐
体裁：词

珠泪纷纷湿绮罗。少年公子负恩多。当初姊妹分明道，莫把真心过与他。子细思量着，淡薄知闻解好么。
拜新月·国泰时清
作者：敦煌曲子
朝代：唐
体裁：词

国泰时清晏。咸贺朝列多贤士。播得群臣美。卿贰如同鱼水。况当秋景。蓂叶初敷卉。同登新楼上。仰望蟾色光起。回顾玉兔影媚。明镜匣参差斜坠。澄波美。犹怯怕半钩衔饵。万家向月下。祝告深深跪。愿皇寿千千。岁登宝位。
拜新月·荡子他州
作者：敦煌曲子
朝代：唐
体裁：词

荡子他州去。已经新岁未还归。堪恨情如水。到处辄狂迷。不思家国。花下遥指祝神祇。直至于今。抛妾独守空闺。上有穹苍在。三光也合遥知。倚屏帏坐。泪流点滴。金粟罗衣。自嗟薄命。缘业至于斯。乞求待见面。誓不辜伊。
拨禅关 其一 调名本意二首
作者：敦煌曲子
朝代：唐
体裁：词

第一劝汝学参禅。心须坚。禅门禅理性甚玄。悟者少。迷多般。欲得学人悟本性。出巡环。不在内外不中间。无住相。遍三千。弥陀佛。
拨禅关 其二 调名本意二首
作者：敦煌曲子
朝代：唐
体裁：词

第二劝汝平善男。勤勤参。众生世上有二三。一世了。莫贪婪。多见众生我着相。物上贪。似与明珠不肯捻。抛却走。一场憨。弥陀佛。
捣练子 其一 孟姜女六首
作者：敦煌曲子
朝代：唐
体裁：词

云疑盖，月已升。朦胧不眠已三更。面上褐绫红分散，号咷大哭呼三星。
捣练子 其一 孟姜女四首
作者：敦煌曲子
朝代：唐
体裁：词

堂前立。拜辞娘。不觉眼中泪千行。劝你耶娘少怅望。为吃他官家重衣粮。
捣练子 其三 孟姜女六首
作者：敦煌曲子
朝代：唐
体裁：词

孟姜女，秦杞梁。声声懊恼小秦王。秦王敢质三边滞，千番万里筑城长。
捣练子 其三 孟姜女四首
作者：敦煌曲子
朝代：唐
体裁：词

孟姜女，杞梁妻。一去燕山更不归。造得寒衣无人送，不免自家送征衣。
捣练子 其二 孟姜女六首
作者：敦煌曲子
朝代：唐
体裁：词

对白绵，二丈长。裁衣长短尺上量。夜来梦见秋交末，自怕君身上□□。
捣练子 其二 孟姜女四首
作者：敦煌曲子
朝代：唐
体裁：词

辞父娘了。入妻房。莫将生分向耶娘。君去前程但努力。不敢放慢向公婆。
捣练子 其五 孟姜女六首
作者：敦煌曲子
朝代：唐
体裁：词

刃□亮。两拳拳。十个指头血沾根。青竹干投上玄背子。从今以后信和藩。
捣练子 其六 孟姜女六首
作者：敦煌曲子
朝代：唐
体裁：词

娘子好。体一言。离别耶娘十数年。早晚到家乡勤饽馓。月尽日交管黄纸钱。少长无□□□□。月尽日交管黄纸钱。
捣练子 其四 孟姜女六首
作者：敦煌曲子
朝代：唐
体裁：词

长城下，哭声哀。感得长城一垛摧。里畔髑髅千万个，十方骸骨不教回。
捣练子 其四 孟姜女四首
作者：敦煌曲子
朝代：唐
体裁：词

长城路，实难行。奶酪山下雪纷纷。吃酒只为隔饭病，愿身强健早还归。
捣衣声·三载长征
作者：敦煌曲子
朝代：唐
体裁：词

良人去。住边庭。三载长征。万家砧杵捣衣声。坐寒更。添玉漏。懒频听。向深闺远闻雁悲鸣。遥望行人。三春月影照阶庭。帘前跪拜。人长命。月长生。
斗百草辞 喜去觅草四首 其一 第一
作者：敦煌曲子
朝代：唐
体裁：词

建寺祈长生。花林摘浮郎。有情离合花。无风独摇草。喜去喜去觅草。色数莫令少。
斗百草辞 喜去觅草四首 其三 第三
作者：敦煌曲子
朝代：唐
体裁：词

望春希长乐。南楼对百花。但看结李草。何时染缬花。喜去喜去觅草。斗罢且归家。
无厌足 其一 调名本意六首
作者：敦煌曲子
朝代：唐
体裁：词

既尽知。须打扑。休更头头起贪欲。直垛黄金北斗齐，心中也是无厌足。
无厌足 其三 调名本意六首
作者：敦煌曲子
朝代：唐
体裁：词

买庄田。修舍屋。买尽人家好林木。直饶满眼是生涯，心中也是无厌足。
无厌足 其二 调名本意六首
作者：敦煌曲子
朝代：唐
体裁：词

垒珍珠。堆白玉。满库绫罗有千束。有人更与送将来，心中也是无厌足。
无厌足 其五 调名本意六首
作者：敦煌曲子
朝代：唐
体裁：词

趁穿坑，尽构束。开得眼来行谄曲。纵教你似石崇家，心中也是无厌足。
无厌足 其六 调名本意六首
作者：敦煌曲子
朝代：唐
体裁：词

怕日斜。恨时促。只为家中多骨肉。教你骑马着绫罗，心中也是无厌足。
无厌足 其四 调名本意六首
作者：敦煌曲子
朝代：唐
体裁：词

溢仓圌，收麦粟。万石千车冬收蓄。诸人种莳总将来。心中也是无厌足。
无如匹 其一 调名本意二首
作者：敦煌曲子
朝代：唐
体裁：词

隐隐逸逸。天上天下无如疋。左边沈。右边没。如山岌岌云中出。
无如匹 其二 调名本意二首
作者：敦煌曲子
朝代：唐
体裁：词

崔崔嵬嵬。天堂地狱一时开。行如雨。动如雷。似月团团海上来。
无常取 其一 调名本意八首
作者：敦煌曲子
朝代：唐
体裁：词

强闻经。相取语。幻化之身无正主。假饶贪恋色兼声，限来却被无常取。
无常取 其七 调名本意八首
作者：敦煌曲子
朝代：唐
体裁：词

或入道。求仙侣。烧炼长生炉里煮。饶君多有驻颜方，限来也被无常取。
无常取 其三 调名本意八首
作者：敦煌曲子
朝代：唐
体裁：词

树提伽。石崇富。世代传名至今古。思量荣贵暂时间，限来也被无常取。
无常取 其二 调名本意八首
作者：敦煌曲子
朝代：唐
体裁：词

金轮王。四洲主。统领万方养黎庶。国王富贵没人过，限来也被无常取。
无常取 其五 调名本意八首
作者：敦煌曲子
朝代：唐
体裁：词

大丈夫，实风措。欲行弄影勤回顾。少年休更骋偻罗，限来也被无常取。
无常取 其八 调名本意八首
作者：敦煌曲子
朝代：唐
体裁：词

讲多时，言有据。日色偏斜留不住。高声念佛且须归，只向阶前领偈去。
无常取 其六 调名本意八首
作者：敦煌曲子
朝代：唐
体裁：词

或是僧。伽蓝住。古貌漫漫如龙虎。清霄寺宇好安身，限来也被无常取。
无常取 其四 调名本意八首
作者：敦煌曲子
朝代：唐
体裁：词

说恒娥。谈洛浦。美貌人间难比喻。端严将谓百千年，限来也被无常取。
无相珠 其一 调名本意十首
作者：敦煌曲子
朝代：唐
体裁：词

无相珠。方丈觅。能青能黄能赤白。玛瑙珊瑚墔合成，慧线穿连无间隔。
无相珠 其七 调名本意十首
作者：敦煌曲子
朝代：唐
体裁：词

常持念，不曾言。不忙不急不曾闲。性透河沙三界外，共你众生绝往还。
无相珠 其三 调名本意十首
作者：敦煌曲子
朝代：唐
体裁：词

智慧珠。明皎洁。上下通明四维彻。念念常思无相珠，须臾灭尽恒沙业。
无相珠 其九 调名本意十首
作者：敦煌曲子
朝代：唐
体裁：词

悟人见。心欢喜。识得菩提真妙理。念中真念镇长言，如意宝珠无常体。
无相珠 其二 调名本意十首
作者：敦煌曲子
朝代：唐
体裁：词

悟人收。智人识。常思念念无休息。念过恒沙处处明，始知无量神通力。
无相珠 其五 调名本意十首
作者：敦煌曲子
朝代：唐
体裁：词

亦非有，亦非无。常思持念白毫珠。本无即有能空相，离有能无法界居。
无相珠 其八 调名本意十首
作者：敦煌曲子
朝代：唐
体裁：词

智为珠，慧为线。穿连悟常纵横遍。遮莫三千及大千，总在如来第一念。
无相珠 其六 调名本意十首
作者：敦煌曲子
朝代：唐
体裁：词

朝也念，夕也持。将行坐卧不曾离。为得如来真四句，不北不南不东西。
无相珠 其十 调名本意十首
作者：敦煌曲子
朝代：唐
体裁：词

无挂碍，更无比。恒沙请佛从心起。有人持念无相珠，即此便是如来体。
无相珠 其四 调名本意十首
作者：敦煌曲子
朝代：唐
体裁：词

奉劝人，勤念珠。念珠非有亦非无。非空非实非来去，来去中间一物无。
易易歌 其一 解悟成佛九首
作者：敦煌曲子
朝代：唐
体裁：词

解悟成佛易易歌。不劳持诵外求他。若能扬簸贪嗔却，高升彼岸出泥河。
易易歌 其七 解悟成佛九首
作者：敦煌曲子
朝代：唐
体裁：词

解悟成佛易易歌。不行极乐厌娑婆。一念无依百种足，何须净土觅弥陀。
易易歌 其三 解悟成佛九首
作者：敦煌曲子
朝代：唐
体裁：词

解悟成佛易易歌。无为无诤任从他。调心行是常为好，见闻欢喜若弥陀。
易易歌 其九 解悟成佛九首
作者：敦煌曲子
朝代：唐
体裁：词

解悟成佛易易歌。雕镂贪嗔作释伽。庄严一切周圆足，见闻归命受教诃。
易易歌 其二 解悟成佛九首
作者：敦煌曲子
朝代：唐
体裁：词

解悟成佛易易歌。轻贱自身贵重他。恭敬一切常行是，咨陈含识舍娑婆。
易易歌 其五 解悟成佛九首
作者：敦煌曲子
朝代：唐
体裁：词

解悟成佛易易歌。是心是佛没弥陀。是心作佛无别佛，明知极乐是娑婆。
易易歌 其八 解悟成佛九首
作者：敦煌曲子
朝代：唐
体裁：词

解悟成佛易易歌。调心理念语温和。出言中煞皆合道，见闻回向顺伏他。
易易歌 其六 解悟成佛九首
作者：敦煌曲子
朝代：唐
体裁：词

解悟成佛易易歌。不劳辛苦漫多罗。销镕烦恼为船筏，还将运渡死生河。
易易歌 其四 解悟成佛九首
作者：敦煌曲子
朝代：唐
体裁：词

解悟成佛易易歌。不行寸步出娑婆。观身自见心中佛，明知极乐没弥陀。
春光好·感恩光
作者：敦煌曲子
朝代：唐
体裁：词

□□□。□□□。□□□。□□□塞旧戎装。却着汉衣裳。家住大杨海□。蛮骞不会宫商。今日得逢明圣主。感恩光。
最上乘 其一 顺水流四首
作者：敦煌曲子
朝代：唐
体裁：词

别无言，别无语。无言无语名不取。无量劫来不思议，即应即舍生净土。
最上乘 其三 顺水流四首
作者：敦煌曲子
朝代：唐
体裁：词

放四大，离五欲。浊恶世中足荣辱。不如信运且腾腾，免堕三途入地狱。
最上乘 其二 顺水流四首
作者：敦煌曲子
朝代：唐
体裁：词

莫谩喜，莫谩愁。欢喜忧愁早晚休。愚者眉头终日皱，达者如鱼顺水流。
最上乘 其四 顺水流四首
作者：敦煌曲子
朝代：唐
体裁：词

最上乘。无可造。不识工力自然了。识心见性又知时，无心便是释迦老。
望月婆罗门 其一 调名本意四首
作者：敦煌曲子
朝代：唐
体裁：词

望月婆罗门。青霄现金身。面带黑色齿如银。处处分身千万亿。锡杖拨天门。双林礼世尊。
望月婆罗门 其三 调名本意四首
作者：敦煌曲子
朝代：唐
体裁：词

望月曲弯弯。初生似玉环。渐渐团圆在东边。银城周回星流遍。锡杖夺天关。明珠四畔悬。
望月婆罗门 其二 调名本意四首
作者：敦煌曲子
朝代：唐
体裁：词

望月陇西生。光明天下行。水精宫里乐轰轰。两边仙人常瞻仰。鸾舞鹤弹筝。凤凰说法听。
望月婆罗门 其四 调名本意四首
作者：敦煌曲子
朝代：唐
体裁：词

望月在边州。江东海北头。自从亲向月中游。随佛逍遥登上界。端坐宝花楼。千秋似万秋。
望江南
作者：敦煌曲子
朝代：唐

莫攀我，攀我大心偏。我是曲江临池柳，者人折折那人攀，恩爱一时间。
望江南·临池柳
作者：敦煌曲子
朝代：唐
体裁：词

莫攀我，攀我太心偏。我是曲江临池柳，者人折了那人攀。恩爱一时间。
望江南·五凉咏月
作者：敦煌曲子
朝代：唐
体裁：词

台上月，一片玉无瑕。迤逦看归西海去，横云出来不敢遮。叆叇绕天涯。
望江南·大丈夫汉
作者：敦煌曲子
朝代：唐
体裁：词

大丈夫汉。为国莫思身。单枪匹马抢排阵。尘飞草动便须行。以后敬家军。两阵壁。隐微处莫潜身。腰间四围十三□。龙泉宝剑靖妖雰。举将来献明君。
望江南·娘子面
作者：敦煌曲子
朝代：唐
体裁：词

娘子面，硙了再重磨。昨来忙蓦行车少，盖缘傍畔迸麸多。所以不来过。
望江南·敦煌郡
作者：敦煌曲子
朝代：唐
体裁：词

敦煌郡，四面六蕃围。生灵苦屈青天见，数年路隔失朝仪。目断望龙墀。新恩降，草木总光辉。若不远仗天威力，河湟必恐陷戎夷。早晚圣人知。
望江南·曹公德
作者：敦煌曲子
朝代：唐
体裁：词

曹公德。为国拓西关。六戎尽来作百姓。压坛河陇定羌浑。雄名远近闻。尽忠孝。向主立殊勋。靖难论兵扶社稷。恒将筹略定妖氛。愿万载作人君。
望江南·莫攀我
作者：敦煌曲子
朝代：唐

莫攀我，攀我大[1]心偏。
我是曲江临池柳，
者[2]人折折那人攀，
恩爱一时间。
望江南·负心人
作者：敦煌曲子
朝代：唐
体裁：词

天上月。遥望似一团银。夜久更阑风渐紧。与奴吹散月边云。照见负心人。
望江南·边塞苦
作者：敦煌曲子
朝代：唐
体裁：词

边塞苦，圣上合闻声。背蕃归汉经数岁，当为大国作长城。金榜有嘉名。太傅化，永保更延龄。每抱沉机扶社稷，一人有庆万家荣。早愿拜龙旌。
望江南·龙沙塞
作者：敦煌曲子
朝代：唐
体裁：词

龙沙塞，路远隔恩波。每恨诸蕃生留滞，只缘当路寇雠多。抱屈争奈何。皇恩溥，圣泽遍天涯。大朝宣差中外使，今因绝塞暂经过。路远合通和。
望远行·佐圣朝
作者：敦煌曲子
朝代：唐
体裁：词

年少将军佐圣朝。为国扫荡狂妖。弯弓如月射双雕。马蹄到处阵云消。休寰海，罢枪刀。迎鸾驾上超霄。行人南北尽歌谣。莫把尧舜比今朝。
木兰花·春风斩断我
作者：敦煌曲子
朝代：唐
体裁：词

十年五岁相看过。为道木兰花一朵。九天远地觅将来，移将后院深处坐。又见蝴蝶千千个。由住安良不敢做。傍人不必苦相须，恐怕春风斩断我。
杖前飞 其一 马球五首
作者：敦煌曲子
朝代：唐
体裁：词

时仲春，草木新。□初雨后路无尘。林间往往临花马，楼上时时见美人。
杖前飞 其三 马球五首
作者：敦煌曲子
朝代：唐
体裁：词

脱绯紫，着锦衣。银镫金鞍耀日晖。场里尘飞马飞去，空中球势杖前飞。
杖前飞 其二 马球五首
作者：敦煌曲子
朝代：唐
体裁：词

青一队，红一队。敲磕玲珑得人爱。前回断当不赢输，此度若输后须赛。
杖前飞 其五 马球五首
作者：敦煌曲子
朝代：唐
体裁：词

人衣湿，马汗流。传声相问且须休。或为马乏人力尽，还须连夜结残筹。
杖前飞 其四 马球五首
作者：敦煌曲子
朝代：唐
体裁：词

球似星，杖如月。骤马随风直冲穴。□□□□□□□，□□□□□□□。
杨柳枝·老催人
作者：敦煌曲子
朝代：唐
体裁：词

春去春来春复春。寒暑来频。月生月尽月还新。又被老催人。只见庭前千岁月。长在长存。不见堂上百年人。尽总化微尘。
柳青娘 其一 倚阑人二首
作者：敦煌曲子
朝代：唐
体裁：词

青丝髻绾脸边芳。淡红衫子掩酥胸。出门斜捻同心弄。意恛惶。故使横波认玉郎。叵耐不知何处去。教人几度挂罗裳。待得归来须共语。情转伤。断却妆楼伴小娘。
柳青娘 其二 倚阑人二首
作者：敦煌曲子
朝代：唐
体裁：词

碧罗冠子结初成。肉红衫子石榴裙。故着胭脂轻轻染。淡施檀色注歌唇。□□含情唤小莺。只问玉郎何处去。才言不觉到朱门。扶入锦帏□□□。□殷勤。因何辜负倚阑人。
歌乐还乡·调名本意
作者：敦煌曲子
朝代：唐
体裁：词

匈奴扰乱四方。丈夫按剑而王。铁衣年年不脱。龙马岁岁长缰。腰间宝剑常挂。手里遮月恒张。一去扫除荡阵。为须歌乐还乡。为须歌乐还乡。
水调辞·天阙声名
作者：敦煌曲子
朝代：唐
体裁：词

楚江摇曳大川冥。天阙声名发梦思。孤雁北望呈心远，不及南山献寿时。
水调辞无谷还逢谷
作者：敦煌曲子
朝代：唐
体裁：词

为言无谷还逢谷。将作无山更有山。马困时时索鞍揭，人乏往往捉树攀。
水鼓子宫辞三十九首·其一
作者：敦煌曲子
朝代：唐
体裁：词

□□□□□□□。□□□□看新图。教坊因进翻来曲，□□□□□□无。
水鼓子宫辞三十九首·其七
作者：敦煌曲子
朝代：唐
体裁：词

孔雀知恩无意飞。开笼任性在宫帏。裁人亦见轻罗锦，欲取金毛绣舞衣。
水鼓子宫辞三十九首·其三
作者：敦煌曲子
朝代：唐
体裁：词

朝廷赏罚不逡巡。宣事书家出各频。当日进黄闻数纸，即凭酬答有功人。
水鼓子宫辞三十九首·其三十
作者：敦煌曲子
朝代：唐
体裁：词

随他女伴赏春时。走下阶来独自迟。行把短红毛拂子，弄莺抛在百花枝。
水鼓子宫辞三十九首·其三十一
作者：敦煌曲子
朝代：唐
体裁：词

夜饮宫人总醉醒。起来逢下在中庭。金炉排火珠帘外，每处昽昽鸟兽形。
水鼓子宫辞三十九首·其三十七
作者：敦煌曲子
朝代：唐
体裁：词

不出闺闱三四年。卷帘唯见四时天。如今歌舞浑新法，争得君王唤眼前。
水鼓子宫辞三十九首·其三十三
作者：敦煌曲子
朝代：唐
体裁：词

百司供拟甚纷纭。丹凤重修了奏闻。明日禁兵阶立仗，金鹅袄子赐将军。
水鼓子宫辞三十九首·其三十九
作者：敦煌曲子
朝代：唐
体裁：词

琵琶轮拨紫檀槽。弦管初张鼓调高。理曲遍来双腋弱，教人把箸喂樱桃。
水鼓子宫辞三十九首·其三十二
作者：敦煌曲子
朝代：唐
体裁：词

尽喜秋时净洁天。爱行寻遍绕宫泉。才人愿得荷花弄，鱼藻池头争上船。
水鼓子宫辞三十九首·其三十五
作者：敦煌曲子
朝代：唐
体裁：词

先换音声看打球。独教□部在春楼。不排次第排恩泽，把板宫人立上头。
水鼓子宫辞三十九首·其三十八
作者：敦煌曲子
朝代：唐
体裁：词

君王欲幸九成宫。便着罗衣换水红。闻道□坊新逐鹘，莫教鹦鹉出金笼。
水鼓子宫辞三十九首·其三十六
作者：敦煌曲子
朝代：唐
体裁：词

寒食两朋方内宴。朝来排□为清明。飞龙更取□州马，催促球场下踏城。
水鼓子宫辞三十九首·其三十四
作者：敦煌曲子
朝代：唐
体裁：词

寒光憔悴暖光繁。推历今朝是岁元。宫里玉钗长一尺，人人头上戴春幡。
水鼓子宫辞三十九首·其九
作者：敦煌曲子
朝代：唐
体裁：词

掖庭能织御衣人。福尺襟襕尽可身。斗染□□颜色好，水波纹里隐龙鳞。
水鼓子宫辞三十九首·其二
作者：敦煌曲子
朝代：唐
体裁：词

降诞宫中呼万岁。此时长庆退云飞。银台门外多车马，尽是公卿进御衣。
水鼓子宫辞三十九首·其二十
作者：敦煌曲子
朝代：唐
体裁：词

日晚中人走马来。宫门处处遣教开。传声亦过排军使，祗候君王打猎回。
水鼓子宫辞三十九首·其二十一
作者：敦煌曲子
朝代：唐
体裁：词

新进桥几是黄檀。闻道朝来退玉鞍。不信近人能巧取，天生曲处似龙盘。
水鼓子宫辞三十九首·其二十七
作者：敦煌曲子
朝代：唐
体裁：词

两朋高语任争筹。夜半君王与打钩。恐欲天明催促漏，赢朋先起舞缠头。
水鼓子宫辞三十九首·其二十三
作者：敦煌曲子
朝代：唐
体裁：词

中国常依礼乐经。远蕃无不进王庭。昆仑信物犀腰带，尽是通天鸟兽形。
水鼓子宫辞三十九首·其二十九
作者：敦煌曲子
朝代：唐
体裁：词

内家供应万般齐。无故宫门慢检题。尚食为盘三百面，引行先托一株犀。
水鼓子宫辞三十九首·其二十二
作者：敦煌曲子
朝代：唐
体裁：词

春天暖日会妃嫔。各各梳头出样新。鹊语下阶争跪拜，愿令恩泽胜傍人。
水鼓子宫辞三十九首·其二十五
作者：敦煌曲子
朝代：唐
体裁：词

牡丹昨日吐深红。移向新城殿院中。欲得且留颜色好，每窠皆着碧纱笼。
水鼓子宫辞三十九首·其二十八
作者：敦煌曲子
朝代：唐
体裁：词

批答封章不再寻。少年宣使称君心。近来暗读羲之帖，学得行书胜翰林。
水鼓子宫辞三十九首·其二十六
作者：敦煌曲子
朝代：唐
体裁：词

欲得藏钩语少多。嫔妃宫女任相和。每朋一百人为定，遣赌三千疋彩罗。
水鼓子宫辞三十九首·其二十四
作者：敦煌曲子
朝代：唐
体裁：词

美女承恩赐好梅。银丝笼子不教开。宫棋赢得人将去，却进君王道赌来。
水鼓子宫辞三十九首·其五
作者：敦煌曲子
朝代：唐
体裁：词

内宴功臣有旧仪。会宁陈设是恩私。伶人奏语龙墀上，如说三皇五帝时。
水鼓子宫辞三十九首·其八
作者：敦煌曲子
朝代：唐
体裁：词

寒更丝竹转泠泠。月过犹残色在庭。坐上司天封状入，南方初见老人星。
水鼓子宫辞三十九首·其六
作者：敦煌曲子
朝代：唐
体裁：词

君王闲静欲听歌。西面银台课事多。恩泽不曾遗草木，朝来三度进熹和。
水鼓子宫辞三十九首·其十
作者：敦煌曲子
朝代：唐
体裁：词

秋月君王多猎去。飞龙□□□□归。承恩好马香汤洗，犹恐轻尘污御衣。
水鼓子宫辞三十九首·其十一
作者：敦煌曲子
朝代：唐
体裁：词

中使先□□□□。春明楼下马蹄声。宫人各各悬弓箭，欲向君前斗□□。
水鼓子宫辞三十九首·其十七
作者：敦煌曲子
朝代：唐
体裁：词

新殿中庭索柱□。府家躬进少书□。叶开花展回头望，金作阑干玉砌阶。
水鼓子宫辞三十九首·其十三
作者：敦煌曲子
朝代：唐
体裁：词

新候恩光日日临。宫中咒愿意皆深。嫔妃□□□□□，缀着春□当背心。
水鼓子宫辞三十九首·其十九
作者：敦煌曲子
朝代：唐
体裁：词

生衣勿进紧纹纱。当背□连一朵花。宣下当时休遣织，近来宫里断奢华。
水鼓子宫辞三十九首·其十二
作者：敦煌曲子
朝代：唐
体裁：词

春天日色正光辉。欲得新鹰近眼飞。珠殿少风尘□□，□□□上绣帘衣。
水鼓子宫辞三十九首·其十五
作者：敦煌曲子
朝代：唐
体裁：词

春时□□宴文王。弄戏千般赏□□。移却御楼东畔屋，少阳宫里斗鸡场。
水鼓子宫辞三十九首·其十八
作者：敦煌曲子
朝代：唐
体裁：词

美人背看内园中。犹自风流着褪红。为赌金钱争百草，急行遗却玉珑璁。
水鼓子宫辞三十九首·其十六
作者：敦煌曲子
朝代：唐
体裁：词

花开欲幸教□时。桃□□令隔宿知。闻出内家新舞女，翰林别进柘枝词。
水鼓子宫辞三十九首·其十四
作者：敦煌曲子
朝代：唐
体裁：词

上方外按收狐兔。教猎宫中贵在□。□君王□□院。近闻中尉进花鹰。
水鼓子宫辞三十九首·其四
作者：敦煌曲子
朝代：唐
体裁：词

中书奉敕当时行。尽集朝官入大明。远国戎夷修下礼，圣朝天子得蕃情。
求因果 其一 修善十一首
作者：敦煌曲子
朝代：唐
体裁：词

□□□□□□□。□□□□□。□□□□□□□，□□□□□。□□□□□□□。只为求因果。□今生修得累生求。须上涅盘楼。
求因果 其一 孝义十首
作者：敦煌曲子
朝代：唐
体裁：词

一一劝君学好事，孝义存终始。立身礼让最为先。每事学周旋。学取每常存义礼，好事人皆美。不得摴蒲学赌钱。非道没良贤。
求因果 其一 悌让四首
作者：敦煌曲子
朝代：唐
体裁：词

姊妹兄弟如手足，断却难相续。共汝同胞骨肉连。争得不心欢。长如今生身强健，兄弟勤相见。一朝生命掩黄泉。难得再团圆。
求因果 其一 真悟八首
作者：敦煌曲子
朝代：唐
体裁：词

千经万教分明说，善恶同增减。救度阎浮大地人。几个是心真。悟人见说生回向，志意求无上。莫似从前蹭蹬行。有眼恰如盲。
求因果 其一 苦学二首
作者：敦煌曲子
朝代：唐
体裁：词

志心苦学志心求。见性大修由。因循过日累生休。虚度数十秋。此是菩提真种子。救度人生死。今生修得累生收。福慧不能休。
求因果 其七 修善十一首
作者：敦煌曲子
朝代：唐
体裁：词

劝善比来无恶意，学取如来智。同向菩提会里行。清净了无生。但知学善莫狐疑，生死与君期。改除三毒变慈悲。诸佛当时知。
求因果 其七 孝义十首
作者：敦煌曲子
朝代：唐
体裁：词

侍奉比来居左右，索唤专祗候。假如出去疾来归。咨告父娘知。兄友弟恭存礼义，每事无难易。父慈子孝说言同。和顺好家风。
求因果 其七 真悟八首
作者：敦煌曲子
朝代：唐
体裁：词

性悟不愁衣食薄，终日心头乐。本性原来好唱歌。心里念弥陀。自从寻觅善根由，万事总虚休。离居火宅没忧愁。常乐在心头。
求因果 其三 修善十一首
作者：敦煌曲子
朝代：唐
体裁：词

有福之人登彼岸，免受三途难。无福之人被弃遗。未有出缘期。努力回心归善道，地狱无人造。轮回烦恼作菩提。生死离阿鼻。
求因果 其三 孝义十首
作者：敦煌曲子
朝代：唐
体裁：词

痴心只拟赢千百，福命何曾得。日深月久费功夫。钱物又原无。遍见赌钱还赌命，几个心平正。至亲骨肉共铺摊。遍伐也相谩。
求因果 其三 悌让四首
作者：敦煌曲子
朝代：唐
体裁：词

如此见知全是错，骨肉原看恶。何如礼让不须争。恩义亦连生。恩从上报兄饶弟，礼让多周备。义从下起弟饶兄。至老不相争。
求因果 其三 真悟八首
作者：敦煌曲子
朝代：唐
体裁：词

迷者用心诸处觅，费却千车力。不知身内有如来。门户不曾开。佛即是人人是佛，识取真假物。即冰是水水为冰。何处认疏亲。
求因果 其九 修善十一首
作者：敦煌曲子
朝代：唐
体裁：词

有福之人拱着手，衣食原来有。无福之人终日忙。少食没衣裳。今生受苦犹常可，修取来生果。如今不解礼当阳。累劫受灾殃。
求因果 其九 孝义十首
作者：敦煌曲子
朝代：唐
体裁：词

曾闻父在观其志。孝义存终始。百年好恶自家看，每事要周旋。养子自知身不孝。不是如今道。切须钦敬自家身，孝养要恭勤。
求因果 其二 修善十一首
作者：敦煌曲子
朝代：唐
体裁：词

日日搥钟吹法蠡，修善意轻罗。一前一步踏莲窠。诸佛竞来过。此是上方行步处，识者皆来聚。下界凡夫路得么。修善最喽啰。
求因果 其二 孝义十首
作者：敦煌曲子
朝代：唐
体裁：词

遍见赌钱无利益，枉费人功力。晓夜驱驱不得眠。一调舍家缘。针头料得锄头掷，终是无成益。数回赌得这回输。少智没盈余。
求因果 其二 悌让四首
作者：敦煌曲子
朝代：唐
体裁：词

遍见今时少识智，迷上更加騃。自家骨肉也相欺。恩义不相知。彼此不能相忍耐，小事翻为大。为尊人我竞相欺。礼度失尊卑。
求因果 其二 真悟八首
作者：敦煌曲子
朝代：唐
体裁：词

贪恋火宅不性悟，终日居迷路。闻其善事却沉吟。地狱沦加深。词中莫怪苦丁宁，佛法没人情。任你愚人听不听。悟者自心明。
求因果 其二 苦学二首
作者：敦煌曲子
朝代：唐
体裁：词

大郎虽然不识字，晓会天下事。生生世世说真言。妙法听幽玄。见性得超三界外，诸佛为期会。志心修道得生天。地狱永无缘。
求因果 其五 修善十一首
作者：敦煌曲子
朝代：唐
体裁：词

一失人身万不复，堕在三途狱。万般千种受灾殃。痛苦彻心肠。在生不觉分毫善，恶事专心羡。死后轮回受苦忙。自作自身当。
求因果 其五 孝义十首
作者：敦煌曲子
朝代：唐
体裁：词

更有三端并六艺，广学多周被。因何我慢学摴蒲。虚使用功夫。词中奉劝苦丁宁，有耳总须听。只恐当年小后生。学道切须平。
求因果 其五 真悟八首
作者：敦煌曲子
朝代：唐
体裁：词

迷者不知身是佛，恶想何曾没。悟人教道学无为。犹自智狐疑。眼见光花诸色相，便即生回向。不解回心但执迷。任性走东西。
求因果 其八 修善十一首
作者：敦煌曲子
朝代：唐
体裁：词

十恶不生名十善，便是如来见。忍辱包含并总齐。便是佛菩提。上十二千人众悟，识佛知门户。扫洒堂中修善台。清净没尘埃。
求因果 其八 孝义十首
作者：敦煌曲子
朝代：唐
体裁：词

好即同衣无不耻，大家无拣彼。上和下睦总随从。无事不通同。与人交道通还往，先问家尊长。不得迷头自意专。私为不周旋。
求因果 其八 真悟八首
作者：敦煌曲子
朝代：唐
体裁：词

迷人终日愁衣食，费却千车力。悟来谁肯受艰辛。忧道不忧贫。前生种得今生福，富贵多财禄。今世还修来世因。预办不贫人。
求因果 其六 修善十一首
作者：敦煌曲子
朝代：唐
体裁：词

劝君努力自修行，离却淤泥坑。守轨贪生恋世荣。究竟有何成。世荣虽好还生老，终是轮回道。学善修禅离死生。诸佛会中行。
求因果 其六 孝义十首
作者：敦煌曲子
朝代：唐
体裁：词

侍奉尊亲及父母，不得辞辛苦。急须勾当作家生。和慎乐轰轰。大家处分便须行，每事莫相争。喏诺齐恭礼莫亏。一一惧严威。
求因果 其六 真悟八首
作者：敦煌曲子
朝代：唐
体裁：词

悟者自身修个性，比来学究竟。用心洒扫一间房。清寂涅盘堂。上下空闲无一物，即见当阳佛。金火银炉烧宝香。经教在傍厢。
求因果 其十 修善十一首
作者：敦煌曲子
朝代：唐
体裁：词

怕罪之人心改变，□恶回为善。故犯之人不避殃。自作自身当。自从发意礼南宗，终日用心功。一法安心万法通。无不尽消溶。
求因果 其十 孝义十首
作者：敦煌曲子
朝代：唐
体裁：词

见其寿考要欢喜，终始供甘美。见其衰老病来侵。争得没愁心。父母年老皮肉薄，□□筋衰弱。眼暗多饶耳又聋。白发损形容。
求因果 其十一 修善十一首
作者：敦煌曲子
朝代：唐
体裁：词

见说善言并善语，志意思惟取。耳中闻恶便佯聋。走过疾如风。今生得达菩提岸，惭愧无头畔。愧要中心作佛人。教得善缘因。
求因果 其四 修善十一首
作者：敦煌曲子
朝代：唐
体裁：词

普劝阎浮世界人，修善莫因循。切须钦敬自家身。莫遣受沉沦。今生果报前生种，惭愧生珍重。来生更望此生身。修取后来因。
求因果 其四 孝义十首
作者：敦煌曲子
朝代：唐
体裁：词

斗打两家因此起，各说强词理。忽然村戆不平安。便被两般看。既有闲功学好事，日夜看文字。读取先贤内教书。无价碎真珠。
求因果 其四 悌让四首
作者：敦煌曲子
朝代：唐
体裁：词

恒山四鸟同窠养。羽翼皆成长。临时队散各东西。长□不能飞。空里盘旋三五转。追□□攀恋。悲鸣惨见哭声凄。不忍当头飞。
求因果 其四 真悟八首
作者：敦煌曲子
朝代：唐
体裁：词

迷即众生悟是佛，能出或能没。慧日消除冻水冰。本性湛然凝。佛即喻如冰水智，智者还如委。迷人心地得星星。回暗却为明。
求因果息争十首·其一
作者：敦煌曲子
朝代：唐
体裁：词

忆惜当时心未悟，万恶心头聚。如今学善减精神。□耎耎如人。自从礼佛归香火，绝得争人我。受若依依胜得狂。自己审思量。
求因果息争十首·其七
作者：敦煌曲子
朝代：唐
体裁：词

无理有钱多破用，官典相原纵。有理无钱吃棒人。自损自家身。根本两家全是可，只是争人我。村戆终当不肯休。经县又经州。
求因果息争十首·其三
作者：敦煌曲子
朝代：唐
体裁：词

父母发肤何要毁，只为无明嘴。结终两个竞虚空。相骂不成功。一身被毁犹尚可，父母何愆过。祖父先灵作骂门。被毁失精神。
求因果息争十首·其九
作者：敦煌曲子
朝代：唐
体裁：词

煞缚熟持三五度，也合知甘苦。累经着棒更赔钱。渐渐软如绵。识字少年抄取读，长智多风俗。总是南宗内教言。原自善根源。
求因果息争十首·其二
作者：敦煌曲子
朝代：唐
体裁：词

太硬太刚全易折，枉用斤头铁。何如和和少添刚。软硬恰相当。遍见豪强争意气，全是凡夫智。不能方便体圆融。刚强作悤悤。
求因果息争十首·其五
作者：敦煌曲子
朝代：唐
体裁：词

不能忍辱经官断，不是喽啰汉。因何泼口骂尊亲。笑煞四边人。世间好事无心学，志老无知别。出语争强说是非。人我竞相欺。
求因果息争十首·其八
作者：敦煌曲子
朝代：唐
体裁：词

枷禁日多全不问，钱物消磨尽。争禁烦恼赌牛知。□□□□□。多言多语多有过，多事多饶祸。少祸无过少发言。少事少因缘。
求因果息争十首·其六
作者：敦煌曲子
朝代：唐
体裁：词

自若敬他还自敬，大智菩提性。若也欺他也自欺。料算没便宜。豪强之人风火性，爱共人争竞。等闲村戆便争论。追领入公门。
求因果息争十首·其十
作者：敦煌曲子
朝代：唐
体裁：词

不学之人无心照，见说何方笑。学者专加女角心。钦敬重如金。多饶不共人争竞，忍辱修心性。万般千种发狂心。收在总持林。
求因果息争十首·其四
作者：敦煌曲子
朝代：唐
体裁：词

恶口秽言相点污，出口难申吐。亲情中内懒听闻。着戁见他人。假如有理教申雪，一一当头说。也莫言词抑压人。闪赚自家身。
泛龙舟·游江乐
作者：敦煌曲子
朝代：唐
体裁：词

春风细雨沾衣湿。何时恍忽忆扬州。南至柳城新造口，北对兰陵孤驿楼。回望东西二湖水。复见长江万里流。白鹭双飞出溪壑，无数江鸥水上游。
洞仙歌·今宵恩义
作者：敦煌曲子
朝代：唐
体裁：词

华烛光辉。深下屏帏。恨征人久镇边夷。酒醒后多风醋。少年夫婿。向绿窗下左偎右倚。拟铺鸳被。把人尤泥。须索琵琶重理。曲中弹到。想夫怜处。转相爱几多恩义。却再絮衷鸳衾枕。愿长与今宵相似。
洞仙歌·戍客流浪
作者：敦煌曲子
朝代：唐
体裁：词

悲雁随阳。解引秋光。寒蛩响夜夜堪伤。泪珠串滴。旋流枕上。无计恨征人。争向金风飘荡。捣衣嘹亮。懒寄回文先往。战袍待□。絮重更熏香。殷勤凭驿使追访。愿四塞来朝明帝。令戍客休施流浪。
浣溪沙 其一 五陵恳切二首
作者：敦煌曲子
朝代：唐
体裁：词

丽质红颜越众希。素胸莲脸柳眉低。一笑千花羞不坼，懒芳菲。□□□□□□□，□□□□□□□。偏引五陵思恳切，要君知。
浣溪沙 其一 问江湖二首
作者：敦煌曲子
朝代：唐
体裁：词

浪打轻船雨打篷。遥看篷下有渔翁。莎笠不收船不系，任西东。即问渔翁何所有，一壶清酒一竿风。山月与鸥长作伴，五湖中。
浣溪沙 其二 五陵恳切二首
作者：敦煌曲子
朝代：唐
体裁：词

髻绾湘云淡淡妆。早春花向脸边芳。玉腕慢从罗袖出，捧杯觞。纤手令行匀翠柳，素咽歌发绕雕梁。但是五陵争忍得，不疏狂。
浣溪沙 其二 问江湖二首
作者：敦煌曲子
朝代：唐
体裁：词

一阵风起吹黑云。船车撩乱满江津。浩涆洪波长水面，浪如银。即问长江来往客，东西南北几时分。一过教人肠欲断，况行人。
浣溪沙·万里迢停
作者：敦煌曲子
朝代：唐
体裁：词

万里迢停不见家。一条黄路绝鸣沙。自忆家乡心意乱。日长斜。海水亲圌来往□。远闻孤雁转思多。惆怅年年归北路。曲子催送浪淘沙。
浣溪沙·不忘恩
作者：敦煌曲子
朝代：唐
体裁：词

结草衔珠不忘恩。些些言语莫生嗔。比死共君缘外客。悉安存。百鸟相依投林宿。道逢枯草再迎春。路上共君先下拜。遇药伤蛇口含真。
浣溪沙·为君王
作者：敦煌曲子
朝代：唐
体裁：词

却挂绿襕用笔章。不藉你马上弄银枪。罢却龙泉身解甲。学文章。你取砚筒浓捻笔。叠纸将来书两行。将向殿前报消息。也是为君王。
浣溪沙·五两竿头风欲平
作者：敦煌曲子
朝代：唐
体裁：词

五两竿头风欲平。张帆举棹觉船轻。柔橹不施停却棹，是船行。满眼风光多闪灼，看山恰似走来迎。子细看山山不动，是船行。
浣溪沙·使风行
作者：敦煌曲子
朝代：唐
体裁：词

一队风来一队尘。万里迢迢不见人。堤上无水受却□，使风行。□山不□□鸟远，□到□大□□□。□□□□长乐阪，□□□。
浣溪沙·厌良贤
作者：敦煌曲子
朝代：唐
体裁：词

卷却诗书上钓船。身披蓑笠执鱼竿。棹向碧波深处去，几重滩。不是从前为钓者，盖缘时世厌良贤。所以将身岩薮下，不朝天。
浣溪沙·合郡人心
作者：敦煌曲子
朝代：唐
体裁：词

好是身沾圣主恩。紫襕初降耀朱门。合郡人心咸喜贺，拜圣君。竭节尽忠扶社稷，指山为誓保乾坤。看着风前双旌拥，贺明君。
浣溪沙·山头水道
作者：敦煌曲子
朝代：唐
体裁：词

忽见山头水道堙。鸳鸯环甲被金鞍。马上弯弓搭箭射。塞门看。为报乞寒王子大。胭脂山下战场宽。丈夫儿出来须努力。觅取策三边。
浣溪沙·幽境
作者：敦煌曲子
朝代：唐
体裁：词

云掩茅亭书满床。冰川松竹自清凉。幽境不曾凡客到，岂寻常。出入每教猿闭户，回来还伴鹤归装。闲至碧溪垂钓处，月如霜。
浣溪沙·开园穿池
作者：敦煌曲子
朝代：唐
体裁：词

山后开园种药葵。洞前穿作养生池。一架嫩藤花簇簇，雨微微。坐听猿啼吟旧赋，行看燕语念新诗。无事却归书阁内，掩柴扉。
浣溪沙·志不迷
作者：敦煌曲子
朝代：唐
体裁：词

八十颓年志不迷。一竿长地坐磻溪。钓□□□□□□，□清时。直道守迟频负命，子鳞何必用东西。我不□□□□□，□□□。
浣溪沙·是船行
作者：敦煌曲子
朝代：唐
体裁：词

五两竿头风欲平。张帆举棹觉船行。柔橹不施停却棹，是船行。满眼风波多战灼，看山恰似走来迎。子细看山山不动，是船行。
浣溪沙·海燕
作者：敦煌曲子
朝代：唐
体裁：词

海燕喧呼别绿波。双飞迢遰历山河。坚志一心思旧主，垒新窠。出入岂曾忘故室，往来未有不经过。辞主南归声切切，感恩多。
浣溪沙·献大贤
作者：敦煌曲子
朝代：唐
体裁：词

喜睹华筵献大贤。歌欢共过百千年。长命杯中倾绿醑，满金船。把酒愿同山岳固，昔人彭祖等齐年。深谢慈怜兼奖饰，献羌言。
浣溪沙·远客思归
作者：敦煌曲子
朝代：唐
体裁：词

玉露初垂草木雕。雁飞南去燕离巢。寸步如同云水隔，月轮高。远客思归砧杵夜，庭前□叶堕银筱。蟋蟀哀鸣阶砌下，恨长宵。
浣溪沙·黄莺
作者：敦煌曲子
朝代：唐
体裁：词

一只黄莺薄天飞。空中罗网嗟长悬。唤取家中好恩眷。叹人言。高意郎君劳□□。忽然得夺旋高天。悔不当初人心负。□你两个没因缘。
渔歌子·五陵儿女
作者：敦煌曲子
朝代：唐
体裁：词

睹颜多。思梦误。花枝一见恨无门路。声哽噎。泪如雨。见便不能移步。五陵儿。恋娇态女。莫阻来情从过与。畅平生。两风醋。若得丘山不负。
渔歌子·五陵渺渺
作者：敦煌曲子
朝代：唐
体裁：词

洞房深，空悄悄。虚抱身心生寂寞。待来时，须祈祷。休恋狂花年少。淡匀妆，周旋少。只为五陵正渺渺。胸上雪，从君咬。恐犯千金买笑。
渔歌子·恨狂夫
作者：敦煌曲子
朝代：唐
体裁：词

春雨微，香风少。帘外莺啼声声好。伴孤屏，无语笑。寂对前庭悄悄。当初去，向郎道。莫保青娥花容貌。恨狂夫，不归早。教妾实在烦恼。
渔歌子·玉郎至
作者：敦煌曲子
朝代：唐
体裁：词

绣帘前。美人睡。庭前猧子频频吠。雅奴白。玉郎至。扶下骅骝沉醉。出屏帏。整云髻。莺啼湿尽相思泪。共别人好。说我不是。得莫辜天负地。
献忠心 其一 调名本意二首
作者：敦煌曲子
朝代：唐
体裁：词

臣远涉山水。来慕当今。到丹阙。向龙楼。弃毡帐与弓剑。不归边土。学唐化。礼仪同。沐恩深。见中华好。与舜日同钦。垂衣理。教化隆。臣遐方无珍宝。愿公千秋住。感皇泽。垂珠泪。献忠心。
献忠心 其二 瑞气遍山河二首
作者：敦煌曲子
朝代：唐
体裁：词

百花竞发焕青阳。柳院重光。向珠帘□□。万蕊含芳。观园里青青。山川草木异祯祥。万人乐。行歌□。尔时康。我□明主□。中□景色在边疆。更将新翻御制□□□。□步元戎。千秋万岁。圣祚得遥长。知存而治。化□□。尧舜禹汤。
献忠心 其二 调名本意二首
作者：敦煌曲子
朝代：唐
体裁：词

蓦却多少云水。直至如今。陟历山阻。意难任。早晚得到唐国里。朝圣明主。望丹阙。步步泪。满衣襟。生死大唐好。喜难任。齐拍手。奏乡音。各将向本国里。呈歌舞。愿皇寿。千万岁。献忠心。
献忠心 御制曲子 其一 瑞气遍山河二首
作者：敦煌曲子
朝代：唐
体裁：词

时清海晏定风波。恩光六塞。瑞气遍山河。风调雨顺。野老行歌。四塞休征罢战。放将士。尽回戈。君臣道泰。礼乐燕中和。此时快活感恩多。愿圣寿万岁。同海岳山河。似生佛□。向宫殿里。绝胜兜率大罗。
献忠心·却西迁
作者：敦煌曲子
朝代：唐
体裁：词

自从黄巢作乱。直到今年。倾动迁移。每惊天。京华飘飖。因此荒□。空有心。长思恋。明皇□。愿圣明主。久居宫宇。臣等默佑。有望□。常输弓剑。更抛涯计。会将銮驾。一步步。却西迁。
生查子·立功勋
作者：敦煌曲子
朝代：唐
体裁：词

三尺龙泉剑，箧里无人见。一张落雁弓，百只金花箭。为国竭忠贞，苦处曾征战。先望立功勋，后见君王面。
生查子·金殿选
作者：敦煌曲子
朝代：唐
体裁：词

一树涧生松，迥向长林起。劲枝接青霄，秀气遮天地。郁郁覆云霞，直拥高峰顶。金殿选忠良，合赴君王意。
百岁篇 其一 丈夫十首
作者：敦煌曲子
朝代：唐
体裁：词

一十香风绽藕花。弟兄如玉父娘夸。平明趁伴争球子，直到黄昏不忆家。
百岁篇 其一 垄上苗十首
作者：敦煌曲子
朝代：唐
体裁：词

一十一。春禾垄上苗初出。东园桃李花渐红。西苑垂杨更齐密。
百岁篇 其一 女人十首
作者：敦煌曲子
朝代：唐
体裁：词

一十花枝两斯兼。优柔婀娜复嬮孅。父娘怜似瑶台月，寻常不许出朱帘。
百岁篇 其一 池新荷十首
作者：敦煌曲子
朝代：唐
体裁：词

一十一。池上新荷行花出。珠弹近追黄雀年。玉襁初□青春日。
百岁篇 其一 缁门十首
作者：敦煌曲子
朝代：唐
体裁：词

一十辞亲愿出家。手携经榼学煎茶。驱乌未解从师教，往往抛经摘草花。
百岁篇 其七 丈夫十首
作者：敦煌曲子
朝代：唐
体裁：词

七十三更眼不交。只忧闲事未能抛。无端老去令人笑，衰病相牵似拔茅。
百岁篇 其七 垄上苗十首
作者：敦煌曲子
朝代：唐
体裁：词

七十七。寿年乡党无人匹。童仆朝扶暮坐看。眼中冷泪连珠出。
百岁篇 其七 女人十首
作者：敦煌曲子
朝代：唐
体裁：词

七十衰羸争奈何。纵饶闻法岂能多。明晨若有微风至，筋骨相牵似打罗。
百岁篇 其七 池新荷十首
作者：敦煌曲子
朝代：唐
体裁：词

七十七。举头斜望西山日。皇王纵有金马迎。伛偻那堪玉堂出。
百岁篇 其七 缁门十首
作者：敦煌曲子
朝代：唐
体裁：词

七十连宵坐结跏。观空何处有荣华。匡心直乐求清净，永离沾衣染着花。
百岁篇 其三 丈夫十首
作者：敦煌曲子
朝代：唐
体裁：词

三十堂堂六艺全。纵非亲友亦相怜。紫藤花下倾杯处，醉引笙歌美少年。
百岁篇 其三 垄上苗十首
作者：敦煌曲子
朝代：唐
体裁：词

三十三。开筵美酒正初含。弯弓直向单于北。仗剑仍过瀚海南。
百岁篇 其三 女人十首
作者：敦煌曲子
朝代：唐
体裁：词

三十朱颜美少年。纱窗揽镜整花钿。牡丹时节邀歌伴，拨棹乘船采碧莲。
百岁篇 其三 池新荷十首
作者：敦煌曲子
朝代：唐
体裁：词

三十三。武略文章陌上谈。十月角弓鸣塞北。五花骏马猎城南。
百岁篇 其三 缁门十首
作者：敦煌曲子
朝代：唐
体裁：词

三十精通法论全。四时无暇复无眠。有心直拟翻龙藏，岂肯因循过百年。
百岁篇 其九 丈夫十首
作者：敦煌曲子
朝代：唐
体裁：词

九十残年实可悲。欲将言语泪先垂。三魂六魄今何在，霹雳头边耳不知。
百岁篇 其九 垄上苗十首
作者：敦煌曲子
朝代：唐
体裁：词

九十九。临崖摧残一株柳。新生白发头上无。映日红颜更何有。
百岁篇 其九 女人十首
作者：敦煌曲子
朝代：唐
体裁：词

九十余光似电流。人间万事一时休。寂然卧枕高床上，残叶雕零待暮秋。
百岁篇 其九 池新荷十首
作者：敦煌曲子
朝代：唐
体裁：词

九十九。临崖垂藤挂枯柳。百年之事俄尔间。金玉满堂非我有。
百岁篇 其九 缁门十首
作者：敦煌曲子
朝代：唐
体裁：词

九十之身朽不坚。犹蒙圣力助轻便。残灯未灭光辉薄，时见迎云在目前。
百岁篇 其二 丈夫十首
作者：敦煌曲子
朝代：唐
体裁：词

二十容颜似玉圭。出门骑马乱东西。终日不解忧衣食，锦帛看如脚下泥。
百岁篇 其二 垄上苗十首
作者：敦煌曲子
朝代：唐
体裁：词

二十二。苍鹰出笼毛爪利。四岁骏寒初搭鞍。狐狸并得相逢值。
百岁篇 其二 女人十首
作者：敦煌曲子
朝代：唐
体裁：词

二十笄年花蕊春。父娘娉许事功勋。香车暮逐随夫婿，如同萧史晓从云。
百岁篇 其二 池新荷十首
作者：敦煌曲子
朝代：唐
体裁：词

二十二。专为英侠交豪贵。箜篌筚篥杨柳花。青丝玉镫浮云骑。
百岁篇 其二 缁门十首
作者：敦煌曲子
朝代：唐
体裁：词

二十空门艺卓奇。沾恩剃发整威仪。应法心师堪羯磨，五年勤学尽毗尼。
百岁篇 其五 丈夫十首
作者：敦煌曲子
朝代：唐
体裁：词

五十强谋几事成。一身何足料前程。红颜已向愁中改，白发那堪镜里生。
百岁篇 其五 垄上苗十首
作者：敦煌曲子
朝代：唐
体裁：词

五十五。林野东西遍道路。鬓边白发如素丝。颊上青颜若秋露。
百岁篇 其五 女人十首
作者：敦煌曲子
朝代：唐
体裁：词

五十连夫怕被嫌。强相迎接事嬮孅。寻思二八多轻薄，不愁姑嫂阿家严。
百岁篇 其五 池新荷十首
作者：敦煌曲子
朝代：唐
体裁：词

五十五。前王后帝何堪数。寂寂春光愁不明。凛凛寒风来入户。
百岁篇 其五 缁门十首
作者：敦煌曲子
朝代：唐
体裁：词

五十恩延入帝宫。紫衣新赐意初浓。谈经御殿倾雷雨，震齿潜波卧窟龙。
百岁篇 其八 丈夫十首
作者：敦煌曲子
朝代：唐
体裁：词

八十谁能料此身。忘前失后少精神。门前借问非时鬼，梦里相逢是故人。
百岁篇 其八 垄上苗十首
作者：敦煌曲子
朝代：唐
体裁：词

八十八。力弱形枯垂鹤发。骨瘦穷秋怯夜风。身老霜天愁尽日。
百岁篇 其八 女人十首
作者：敦煌曲子
朝代：唐
体裁：词

八十眼暗耳偏聋。出门唤北却呼东。梦中常见亲情鬼，劝妾归来逐逝风。
百岁篇 其八 池新荷十首
作者：敦煌曲子
朝代：唐
体裁：词

八十八。筋疲力尽如枯札。毡褥从君坐万重。还如独卧寒江雪。
百岁篇 其八 缁门十首
作者：敦煌曲子
朝代：唐
体裁：词

八十虽存力已残。梦中时复到天关。还遇道人邀说法，请师端坐上金坛。
百岁篇 其六 丈夫十首
作者：敦煌曲子
朝代：唐
体裁：词

六十驱驱未肯休。几时应得暂优游。儿孙稍似堪分付，不用闲忧且自愁。
百岁篇 其六 垄上苗十首
作者：敦煌曲子
朝代：唐
体裁：词

六十六。寒暑无端来逼逐。妻儿男女伴愁容。冤家肯教寡情欲。
百岁篇 其六 女人十首
作者：敦煌曲子
朝代：唐
体裁：词

六十面皱发如丝。行步龙钟少语词。愁儿未得婚新妇，忧女随夫别异居。
百岁篇 其六 池新荷十首
作者：敦煌曲子
朝代：唐
体裁：词

六十六。日月迅走如奔蝮。鬓边白发竞相催。手中拄杖仍嫌曲。
百岁篇 其六 缁门十首
作者：敦煌曲子
朝代：唐
体裁：词

六十人间置法船。广开慈谕示因缘。三车已立门前路，念念无常劝福田。
百岁篇 其十 丈夫十首
作者：敦煌曲子
朝代：唐
体裁：词

百岁归原起不来。暮风骚屑石松哀。人生不外非虚计，万古空留一土堆。
百岁篇 其十 垄上苗十首
作者：敦煌曲子
朝代：唐
体裁：词

一百终。寂寂泉台掩夜空。闭骨不知寒暑变。月明长照垄头松。
百岁篇 其十 女人十首
作者：敦煌曲子
朝代：唐
体裁：词

百岁山崖风似颓。如今身化作尘埃。四时祭拜儿孙在，明月长年照土堆。
百岁篇 其十 池新荷十首
作者：敦煌曲子
朝代：唐
体裁：词

一百终。坟前几树凌霜松。千秋不见蛾眉态。万岁空留狐兔踪。
百岁篇 其十 缁门十首
作者：敦煌曲子
朝代：唐
体裁：词

百岁归原逐晚风。松楸叶落几春冬。平生意气今朝尽，聚土如山总是空。
百岁篇 其四 丈夫十首
作者：敦煌曲子
朝代：唐
体裁：词

四十看看欲下坡。近来朋友半消磨。无人解到思量处，祗道春光没有多。
百岁篇 其四 垄上苗十首
作者：敦煌曲子
朝代：唐
体裁：词

四十四。蛾眉镜里无青翠。红颜夜夜改常仪。蝉鬓朝朝不相似。
百岁篇 其四 女人十首
作者：敦煌曲子
朝代：唐
体裁：词

四十当家主计深。三男五女恼人心。秦筝不理贪机织，祗恐阳乌昏复沉。
百岁篇 其四 池新荷十首
作者：敦煌曲子
朝代：唐
体裁：词

四十四。草木山川动杀气。风光渐渐不依依。物色那堪太憔悴。
百岁篇 其四 缁门十首
作者：敦煌曲子
朝代：唐
体裁：词

四十幽玄总揽知。游巡天下入王畿。经论一言分擘尽，五乘八藏更无疑。
皇帝感 其一 新集孝经十八章十八首
作者：敦煌曲子
朝代：唐
体裁：词

新歌旧曲遍州乡。未闻典籍入歌场。新合孝经皇帝感，聊谈圣德奉贤良。
皇帝感 其七 新集孝经十八章十八首
作者：敦煌曲子
朝代：唐
体裁：词

在上不骄何所危。制节谨度莫行非。一国之财不奢泰，费用约俭有何亏。
皇帝感 其七 皇帝感辞九首
作者：敦煌曲子
朝代：唐
体裁：词

形端表正自将身。四海知识总相亲。祸因恶积行千里，福缘善庆满乡邻。
皇帝感 其三 新集孝经十八章十八首
作者：敦煌曲子
朝代：唐
体裁：词

历代以来无此帝。三教内外总宣扬。先注孝经教天下，又注老子及金刚。
皇帝感 其三 皇帝感辞九首
作者：敦煌曲子
朝代：唐
体裁：词

御注孝经先□唱。又谈千文献明君。一了总于书上读，不是歌里满座听。
皇帝感 其九 新集孝经十八章十八首
作者：敦煌曲子
朝代：唐
体裁：词

日月星辰天子服。藻火粉米大夫衣。言满天下无怨恶，先王礼服总须知。
皇帝感 其九 皇帝感辞九首
作者：敦煌曲子
朝代：唐
体裁：词

剑号巨阙七星文。珠称夜光蛇报恩。菜重芥姜续所贵，李柰甚珍献圣君。
皇帝感 其二 新集孝经十八章十八首
作者：敦煌曲子
朝代：唐
体裁：词

开元天子亲自注。词中句句有龙光。白鹤青鸾相间错，连珠贯玉合成章。
皇帝感 其二 皇帝感辞九首
作者：敦煌曲子
朝代：唐
体裁：词

天宝圣主明三教。追寻隐士访才人。金声玉振恒常妙，近来歌舞转加新。
皇帝感 其五 新集孝经十八章十八首
作者：敦煌曲子
朝代：唐
体裁：词

立身行道德扬名。君臣父子礼非轻。事君尽忠事父孝，感得万国总欢情。
皇帝感 其五 皇帝感辞九首
作者：敦煌曲子
朝代：唐
体裁：词

宇宙洪荒不可测。节气相推秋复春。四时回转如流电，燕去鸿来愁煞人。
皇帝感 其八 新集孝经十八章十八首
作者：敦煌曲子
朝代：唐
体裁：词

上下无怨国中安。保其社稷鬼神欢。为作宫室四时祭，容止可法得人观。
皇帝感 其八 皇帝感辞九首
作者：敦煌曲子
朝代：唐
体裁：词

海水由来有咸味。河水分流入建章。龙鱼带鳞潜戏水，鸳鸯刷羽远遨翔。
皇帝感 其六 新集孝经十八章十八首
作者：敦煌曲子
朝代：唐
体裁：词

爱亲行道普温恭。他亲亦与己亲同。德孝流行遍天下，刑于四海悉皆通。
皇帝感 其六 皇帝感辞九首
作者：敦煌曲子
朝代：唐
体裁：词

三年一闰是寻常。云腾致雨有风凉。暑往律移秋气至，寒来露结变成霜。
皇帝感 其十 新集孝经十八章十八首
作者：敦煌曲子
朝代：唐
体裁：词

资父事母而爱同。夙兴夜寐问温恭。但能三者具备矣，圣人之教必流通。
皇帝感 其十一 新集孝经十八章十八首
作者：敦煌曲子
朝代：唐
体裁：词

□□□□□□□。□□□□□□通。□皇帝亲耕万物熟。嘉禾合穗至今丰。
皇帝感 其十七 新集孝经十八章十八首
作者：敦煌曲子
朝代：唐
体裁：词

资于事父而爱君。先须孝养有一星。□□□□□□□，一夜五起莫生嗔。
皇帝感 其十三 新集孝经十八章十八首
作者：敦煌曲子
朝代：唐
体裁：词

上说明王行孝道。下论庶俗事先亲。儒教之中是第一，孝感天地动鬼神。
皇帝感 其十二 新集孝经十八章十八首
作者：敦煌曲子
朝代：唐
体裁：词

□□□□□□□。□□□□□□□。□故能安亲行孝道。扬名后世普天和。
皇帝感 其十五 新集孝经十八章十八首
作者：敦煌曲子
朝代：唐
体裁：词

九经皓汗论今古。书契文字发殷汤。孔子曾参说五孝，讲出开宗第一章。
皇帝感 其十八 新集孝经十八章十八首
作者：敦煌曲子
朝代：唐
体裁：词

故以孝顺而别□。□□□□□□□。保其禄位仓廪实，居官起职□□□。
皇帝感 其十六 新集孝经十八章十八首
作者：敦煌曲子
朝代：唐
体裁：词

孝经宗祖仲尼居。孔子讲说及诸徒。子弟总有三千数，达者唯有七十余。
皇帝感 其十四 新集孝经十八章十八首
作者：敦煌曲子
朝代：唐
体裁：词

乾坤两卦顺阴阳。星辰日月耀三光。万圣之中有一主，臣忠子孝在天王。
皇帝感 其四 新集孝经十八章十八首
作者：敦煌曲子
朝代：唐
体裁：词

始皇无道焚书尽。赖得仙人壁里藏。拾得故文多损坏，孔生赓续巧相当。
皇帝感 其四 皇帝感辞九首
作者：敦煌曲子
朝代：唐
体裁：词

天地玄黄辨清浊。笼罗万载合乾坤。日月本来有盈昃，二十八宿共参辰。
皇帝感 新合千文 其一 皇帝感辞九首
作者：敦煌曲子
朝代：唐
体裁：词

帝诏四海赞诸宾。黄金满屋未为珍。虽然某某无才学，且听歌舞说千文。
破阵子·三边无事
作者：敦煌曲子
朝代：唐
体裁：词

风送征轩迢递。参差千里余。目断妆楼相忆苦。鱼雁山川鳞迹疏。和愁封去书。春色可堪孤枕。心焦梦断更初。早晚三边无事了。香被重眠比目鱼。双眉应自舒。
破阵子·人去潇湘
作者：敦煌曲子
朝代：唐
体裁：词

莲脸柳眉休晕。青丝罢拢云。暖日和风花带媚。画阁雕梁燕语新。卷帘恨去人。寂寞长垂珠泪。焚香祷尽灵神。应是潇湘红粉继。不念当初罗帐恩。抛儿虚度春。
破阵子·军帖书名
作者：敦煌曲子
朝代：唐
体裁：词

年少征夫军帖。书名年复年。为觅封侯酬壮志。携剑弯弓沙碛边。抛人如断弦。迢递可知闺阁。吞声忍泪孤眠。春去春来庭树老。早晚王师归却还。免教心怨天。
破阵子·单于迷虏尘
作者：敦煌曲子
朝代：唐
体裁：词

日暖风轻佳景。流莺似问人。正是越溪花捧艳。独隔千山与万津。单于迷虏尘。雪落梅庭愁地。香檀枉注歌唇。拦径萋萋芳草绿。红脸可知珠泪频。鱼笺岂易呈。
秋夜长·在他乡
作者：敦煌曲子
朝代：唐
体裁：词

天暮芦花白。秋夜长。庭前树叶黄。旋草霜。门前客来了。绣□裆。夫妻在他乡。泪千行。
秋夜长·远行人
作者：敦煌曲子
朝代：唐
体裁：词

一只银瓶子。两手拴。携送远行人。福禄安。承闻黄河长。不信宽。身上渡明官。恐怕□。
空无主 其一 调名本意八首
作者：敦煌曲子
朝代：唐
体裁：词

处众未曾同轰轰。孤独未辞无伴侣。或在深山旷野中。身心无知如灰土。空无主。春秋冬夏常不变。寂寞□游无处所。学慈父。四大五蕴腐烂空。誓愿为君作梁柱。
空无主 其七 调名本意八首
作者：敦煌曲子
朝代：唐
体裁：词

身心无知如空虚。众生颠倒以为我。善恶是非诸见网。如蚕吐丝自缠裹。奇灾祸。何时打破烦恼舍。无碍解脱露地坐。断枷锁。实难可。五阴大贼本清凉。云何不觉火中坐。
空无主 其三 四首
作者：敦煌曲子
朝代：唐
体裁：词

归依法。须发四弘誓愿。念经卷。频开转。速须结取未来因。且要频亲月面。闻身健。速须达取。菩提彼岸。
空无主 其三 调名本意八首
作者：敦煌曲子
朝代：唐
体裁：词

无明造业实难遭。无始浮游水上泡。一切众生望见佛。三毒炽燃善业焦。无功劳。何时值遇般若船。生死大河造浮桥。快逍遥。一切烦恼漏已尽。诸结炽火不能烧。
空无主 其二 四首
作者：敦煌曲子
朝代：唐
体裁：词

到净土。五色祥云满路。双童引。频伽舞。一回风动响珊珊。闻者轻擂阶鼓。慈悲主。接引众生。同到净土。
空无主 其二 调名本意八首
作者：敦煌曲子
朝代：唐
体裁：词

烦恼无本恒清凉。非因非果是真常。愚徒蠢蠢不能解。断常二见乐闲荒。戒颠狂。何时觉悟不动智。返波逆流性情香。坐道场。心愿相覆慈悲网。罗取诸子集华堂。
空无主 其五 调名本意八首
作者：敦煌曲子
朝代：唐
体裁：词

诸法本性非亲疏。见闻觉知是三途。非自非他而造业。孳孳荣华六趣奴。真空虚。生死涅盘无根本。毕竟清净永如如。真家居。愿上如来大悲船。知识相将入玄都。
空无主 其八 调名本意八首
作者：敦煌曲子
朝代：唐
体裁：词

诸法本性无自他。邪正缚解常无为。众生愚痴虚妄见。不识烦恼真菩提。灾怖奇。增上慢人不信受。诽谤方等乐婴儿。怨何谁。生死涅盘佛菩萨。三事和合甚难知。
空无主 其六 调名本意八首
作者：敦煌曲子
朝代：唐
体裁：词

身心合散无根棳。阴界诸入常解脱。自在无碍随缘用。冤亲憎爱永以割。能通达。涅盘大海为衣钵。清净慧命以自活。断饥渴。周旋往返湛不动。少时何谢佛菩萨。
空无主 其四 四首
作者：敦煌曲子
朝代：唐
体裁：词

归依僧。手把数珠持课。焚香火。除人我。速须出离舍娑婆。且要频亲法座。消灾祸。速须结取。未来因果。
空无主 其四 调名本意八首
作者：敦煌曲子
朝代：唐
体裁：词

心识本净无价宝。我人寿命牵生老。五欲减水恒浇灌。无始已来常涸燥。何时了。涅盘大海解脱桨。般若清凉除烦恼。自开晓。不出不没如虚空。毁誉不动得证道。
竹枝子·游荡经年
作者：敦煌曲子
朝代：唐
体裁：词

罗幌尘生□□□。笙簧无绪理。恨小郎游荡经年。不施红粉镜台前。只是焚香祷祝天。屏帏悄悄□□□。□□垂珠泪。点点滴滴成斑。待伊来际共伊言。须改狂来断却颠。
竹枝子·萧娘相许
作者：敦煌曲子
朝代：唐
体裁：词

高卷珠帘垂玉牖。公子王孙女。颜容二八小娘。满头珠翠影争光，百步惟闻兰麝香。口含红豆相思语。几度遥相许。修书传与萧娘。倘若有意嫁潘郎，休遣潘郎争断肠。
红娘子 秋水似天仙 嵌曲名
作者：敦煌曲子
朝代：唐
体裁：词

□□□□宣。美人秋水似天仙。红娘子本住□□。蝶儿终日绕花间。举头聚落秋□□。悔上采莲船。杨柳枝柔。堕落西番。
苏莫遮 大唐五台曲子六首，寄在苏莫遮。 其一 第一
作者：敦煌曲子
朝代：唐
体裁：词

大圣堂。非凡地。左右盘龙。为有台相倚。岭岫嵯峨朝雾已。花木芬芳。菩萨多灵异。面慈悲。心欢喜。西国真僧。远远来瞻礼。瑞彩时时岩下起。福祚当今。万古千秋岁。
菩萨蛮 溪边舞 叠字体
作者：敦煌曲子
朝代：唐
体裁：词

霏霏点点回塘雨。双双只只鸳鸯语。灼灼野花香。依依金柳黄。盈盈江上女。两两溪边舞。皎皎绮罗光。轻轻云粉妆。
菩萨蛮·千般愿
作者：敦煌曲子
朝代：唐
体裁：词

枕前发尽千般愿。要休且待青山烂。水面上秤锤浮。直待黄河彻底枯。白日参辰现。北斗回南面。休即未能休。且待三更见日头。
菩萨蛮·却回归
作者：敦煌曲子
朝代：唐
体裁：词

常惭血愿居臣下。明君巡幸恩沾洒。差匠见修宫。竭诚无有终。奉国何曾睡。葺治无人醉。克日却回归。愿天涯总西。
菩萨蛮·却回归
作者：敦煌曲子
朝代：唐
体裁：词

御园点点红丝挂。因风坠落沾枝架。柳色正依依。玄宫照渌池。每思龙凤阙。惟恨累年别。计日却回归。象似南山不动微。
菩萨蛮·回鸾辂
作者：敦煌曲子
朝代：唐
体裁：词

再安社稷垂衣理。寿同山岳长江水。频见老人星。万方休战征。良臣安国步。今喜回鸾辂。从此后泰阶清。齐□呼圣明。
菩萨蛮·在三峰
作者：敦煌曲子
朝代：唐
体裁：词

千年凤阙争离弃。何时献得安邦计。銮驾在三峰。天同地不同。宇宙憎嫌侧。今作蒙尘客。阃外有忠常。思佐圣人王。
菩萨蛮·忧邦国
作者：敦煌曲子
朝代：唐
体裁：词

自从銮驾三峰住。倾心日夜思明主。惯在紫微间。笙歌不暂闲。受禄分南北。谁是忧邦国。此夜却回銮。须教社稷安。
菩萨蛮·抛鞭落
作者：敦煌曲子
朝代：唐
体裁：词

清明节近千山绿。轻盈士女腰如束。九陌正花芳。少年骑马郎。罗衫香袖薄。佯醉抛鞭落。何用更回头。谩添春夜愁。
菩萨蛮·敦煌将
作者：敦煌曲子
朝代：唐
体裁：词

敦煌古往出神将。感得诸蕃遥钦仰。效节望龙庭。麟台早有名。只恨隔蕃部。情恳难申吐。早晚灭狼蕃。一齐拜圣颜。
菩萨蛮·送行人
作者：敦煌曲子
朝代：唐
体裁：词

昨朝为送行人早。五更未罢金鸡叫。相送过河梁。水声堪断肠。唯愁离别苦。努力登长路。驻马再摇鞭。为传千万言。
菩萨蛮·问龙门
作者：敦煌曲子
朝代：唐
体裁：词

自从宇宙充戈戟。狼烟处处熏天黑。早晚竖金鸡。休磨战马蹄。淼淼三江水。半是儒生泪。老尚逐经才。问龙门何日开。
虞美人 其一 海棠开二首
作者：敦煌曲子
朝代：唐
体裁：词

东风吹绽海棠开。香麝满楼台。香和红艳一堆堆。又被美人和枝折。缀金钗。
虞美人 其二 海棠开二首
作者：敦煌曲子
朝代：唐
体裁：词

金钗头上缀芳菲。海棠花一枝。刚被蝴蝶绕人飞。拂下深深红蕊落。污奴衣。
行路难 其一 共住修道八首
作者：敦煌曲子
朝代：唐
体裁：词

丈夫恍忽忆家乡。归去来。归去从来无所住。来去百过空来去。不见一个旧住处。住处皆是枷锁纽。劝君学道须避就。法界平等一如如。理中无有的亲疏。
行路难 其七 共住修道八首
作者：敦煌曲子
朝代：唐
体裁：词

慈悲度脱诸众生。先须持戒不杀生。杀生偷盗皆计罪。地狱门前专相待。不见一法成。亦无一法坏。逆顺平等一如如。是故名为大丈夫。
行路难 其三 共住修道八首
作者：敦煌曲子
朝代：唐
体裁：词

父母皆从贪嗔痴爱生我。祖父先是二十五有眷属。原是色声香味触。妻儿即是色境五欲。万法毕竟相随。微尘以为同学。
行路难 其二 共住修道八首
作者：敦煌曲子
朝代：唐
体裁：词

始知虚空以为屋宅。大地以为床席。水火毕竟相随。如风无有踪迹。离散各不相知。合即五家共一。既知自身状迹。何处更有亲戚。
行路难 其五 共住修道八首
作者：敦煌曲子
朝代：唐
体裁：词

众生常被色财缠缚。没溺爱河。沉沦生死。处处经过。八风常动。六识昏波。常念五欲。不念弥陀。生天无分。地狱对门。循环六道。回换万身。欲得学道。须舍冤亲。
行路难 其八 共住修道八首
作者：敦煌曲子
朝代：唐
体裁：词

身骑精进。忍辱作鞍辔。持戒作枪幡。慈悲为将帅。手把禅定弓。身破三十六军贼。获得菩提勋。无心是官职。差作巡境使。四方和六贼。大丈夫自恨无道德。虚食信施供。假名入山谷。忽若得道果。历劫相劳碌。欲得学无为。常须三不足。
行路难 其六 共住修道八首
作者：敦煌曲子
朝代：唐
体裁：词

常捏龟毛为罝网。磨炼兔角作刀枪。大悲泽里网得鹿。铁围山中捕得羊。白牛驾车来运载。干闼婆城中作宴会。二乘门外不忍看。菩萨端坐意气大。辟支四果心生疑。声闻缘觉无所知。修道若达此法门。始能行得大慈悲。
行路难 其四 共住修道八首
作者：敦煌曲子
朝代：唐
体裁：词

众生大大痴。不肯着。如来衣。常卧无明被。昏昏长夜睡。念念求财色。不觉死时至。空手入三途。何期悔来此。
行路难 无心律 存十二首 其一 第五
作者：敦煌曲子
朝代：唐
体裁：词

君不见。无心□□□。□□□□□□□。□□□□□□□。□□□□□□□。□□□□□□□。□□□□任浮沉。动心□□□□□。□□□□□□□。□□□前□□得。□□□□□□□。□□□□□□□。□□希承授记音。幸愿唯须弃狂药。无劳空方□□□。如如非有非不有。动念即是为魔侵。行路难。行路难。无心甚清高。一切诸法如阳炎。何须学□□□□。
行路难 无心律 存十二首 其十一 第十五
作者：敦煌曲子
朝代：唐
体裁：词

君不见。无心之大禅。无缘无相离中边。无相非相非无相。无缘非缘非不缘。冲徽寂寞同真际。虚凝冥杳契幽玄。超过一切诸三昧。乃号无名无碍禅。若人离念深通达。判知五欲不能牵。五欲之中能自在。即是摩诃第一仙。寄语恓遑穷子辈。入于父舍直来前。勿怖威严便自鄙。淤泥之内乃生莲。行路难。行路难。无心甚高良。既得幸承慈父命。那更窥觎除粪行。
西江月 其一 女伴秋江三首
作者：敦煌曲子
朝代：唐
体裁：词

女伴同寻烟水。今宵江月分明。舵头无力一船横。波面微风暗起。拨棹乘船无定止。楚词处处闻声。连天江浪浸秋星。误入蓼花丛里。
西江月 其三 女伴秋江三首
作者：敦煌曲子
朝代：唐
体裁：词

云散金波初吐。烟迷沙渚沉沉。棹歌惊起乱栖禽。女伴各归南浦。船压波光摇夜橹。贪欢不觉更深。楚词哀怨出江心。正值月当南午。
西江月 其二 女伴秋江三首
作者：敦煌曲子
朝代：唐
体裁：词

浩渺天涯无际。旅人船薄孤洲。团团明月照江楼。远望荻花风起。东去不回千万里。乘船正值高秋。此时变作望乡愁。一夜苦吟云水。
证无为 其一 太子赞二十七首
作者：敦煌曲子
朝代：唐
体裁：词

听说牟尼佛。初学修道时。归宫启告父王知。道我证无为。
证无为 其一 归常乐九首
作者：敦煌曲子
朝代：唐
体裁：词

金色三十二。八十相好圆。誓于苦海作舟船。运载得生天。
证无为 其七 太子赞二十七首
作者：敦煌曲子
朝代：唐
体裁：词

太子生七日。摩耶欲归天。姨母收养经七年。六艺有三端。
证无为 其七 归常乐九首
作者：敦煌曲子
朝代：唐
体裁：词

七祖遇曹溪。传法破愚迷。暗传心地证菩提。愚者没泥黎。
证无为 其三 太子赞二十七首
作者：敦煌曲子
朝代：唐
体裁：词

金钱不自用。买花献佛前。瓶中涌出五枝莲。仙人生喜欢。
证无为 其三 归常乐九首
作者：敦煌曲子
朝代：唐
体裁：词

正向阎浮化。波旬请涅盘。口中发愿不为言。卧在跋提边。
证无为 其九 太子赞二十七首
作者：敦煌曲子
朝代：唐
体裁：词

婚娶年十八。嫔后与耶输。更加婇女二千余。美貌世间无。
证无为 其九 归常乐九首
作者：敦煌曲子
朝代：唐
体裁：词

时当第五百。邪法现人间。众生命尽信邪言。不解学参禅。
证无为 其二 太子赞二十七首
作者：敦煌曲子
朝代：唐
体裁：词

太子初学道。曾作忍辱仙。五百外道广遮拦。修道几经年。
证无为 其二 归常乐九首
作者：敦煌曲子
朝代：唐
体裁：词

十二部诸经赞。流在阎浮间。明人速悟转读看。尽得出三关。
证无为 其二十 太子赞二十七首
作者：敦煌曲子
朝代：唐
体裁：词

寂净青山好。猛兽共同缘。崚嶒石阁与天连。藤萝绕四边。
证无为 其二十一 太子赞二十七首
作者：敦煌曲子
朝代：唐
体裁：词

孤山高万刃。雪岭入层霄。寒多树叶土成条。太子乐逍遥。
证无为 其二十七 太子赞二十七首
作者：敦煌曲子
朝代：唐
体裁：词

唯留三乘教。悟者向心求。但行如是舍凡流。成佛是因由。
证无为 其二十三 太子赞二十七首
作者：敦煌曲子
朝代：唐
体裁：词

千年旧雪在。溪谷又冰多。草木崚嶒挂绿萝。石壁险嵯峨。
证无为 其二十二 太子赞二十七首
作者：敦煌曲子
朝代：唐
体裁：词

雪山嵯峨峻。崚嶒□□□。石壁重重近天河。险峻没人过。
证无为 其二十五 太子赞二十七首
作者：敦煌曲子
朝代：唐
体裁：词

只见飞虫过。夜叉万余多。石壁斑点绣纹窠。树动吹法螺。
证无为 其二十六 太子赞二十七首
作者：敦煌曲子
朝代：唐
体裁：词

岭上烟云起。散盖覆山坡。彩画石壁奈人何。太子出娑婆。
证无为 其二十四 太子赞二十七首
作者：敦煌曲子
朝代：唐
体裁：词

雪岭南面峻。太子坐盘陀。六贼翻作六波罗。修道苦行多。
证无为 其五 太子赞二十七首
作者：敦煌曲子
朝代：唐
体裁：词

将花供养佛。两枝在肘边。光明毫相照诸天。法雨润心田。
证无为 其五 归常乐九首
作者：敦煌曲子
朝代：唐
体裁：词

佛则归圆寂。何日遇法山。犹如孩子没耶娘怜。宿在苦海边。
证无为 其八 太子赞二十七首
作者：敦煌曲子
朝代：唐
体裁：词

恩养亲生子。七岁成文章。六艺周备体无常。生死难抵当。
证无为 其八 归常乐九首
作者：敦煌曲子
朝代：唐
体裁：词

明灯照里燃。说者便升迁。修行洁净果周圆。必定往西天。
证无为 其六 太子赞二十七首
作者：敦煌曲子
朝代：唐
体裁：词

好道变泥水。如来涌清泉。付法掩泥不将难。受记结因缘。
证无为 其六 归常乐九首
作者：敦煌曲子
朝代：唐
体裁：词

悟则归常乐。住在法王家。一乘深法没拦遮。乐者请除邪。
证无为 其十 太子赞二十七首
作者：敦煌曲子
朝代：唐
体裁：词

太子无心恋。笙歌不乐观。惟留娱乐意忡忡。只欲游四门。
证无为 其十一 太子赞二十七首
作者：敦煌曲子
朝代：唐
体裁：词

东门见老病。南门见患人。西门见死丑形容。北门见真僧。
证无为 其十七 太子赞二十七首
作者：敦煌曲子
朝代：唐
体裁：词

雪山成正觉。教我没依头。看花肠断泪交流。荣华一世休。
证无为 其十三 太子赞二十七首
作者：敦煌曲子
朝代：唐
体裁：词

作瓶来下界。太子乘朱鬃。宫人美女一丛丛。太子出樊笼。
证无为 其十九 太子赞二十七首
作者：敦煌曲子
朝代：唐
体裁：词

车匿报耶输。太子雪山居。路远人稀烟火无。修道甚清虚。
证无为 其十二 太子赞二十七首
作者：敦煌曲子
朝代：唐
体裁：词

袈裟常挂体。瓶钵镇随身。常念弥陀转法轮。救度世间人。
证无为 其十五 太子赞二十七首
作者：敦煌曲子
朝代：唐
体裁：词

不念买花日。奉献释迦前。买花设誓舍金钱。言约过百年。
证无为 其十八 太子赞二十七首
作者：敦煌曲子
朝代：唐
体裁：词

车匿别太子。来时行匆匆。耶输双手抱朱鬃。圣凡何处容。
证无为 其十六 太子赞二十七首
作者：敦煌曲子
朝代：唐
体裁：词

作女如花捺。百国大王求。誓共太子守千秋。同衾亦同丘。
证无为 其十四 太子赞二十七首
作者：敦煌曲子
朝代：唐
体裁：词

耶输焚香火。太子设誓言。三世共汝结姻缘。背我入雪山。
证无为 其四 太子赞二十七首
作者：敦煌曲子
朝代：唐
体裁：词

阿蓝从城出。仙人速近前。买花设誓舍金钱。愿得宿因缘。
证无为 其四 归常乐九首
作者：敦煌曲子
朝代：唐
体裁：词

慈父双林灭。魔强转更圆。众生苦海入本源。谁是救你愆。
谒金门·上龙门
作者：敦煌曲子
朝代：唐
体裁：词

云水客。书剑十年功积。聚尽萤光凿尽壁。不逢青眼识。终日尘驱役饮食。□□泪珠常滴。欲希借力。莫教重点额。
谒金门·仙境美
作者：敦煌曲子
朝代：唐
体裁：词

仙境美。满洞桃花绿水。宝殿琼楼霞阁翠。六铢常挂体。闷即天宫游戏。满酌琼浆任醉。谁羡浮生荣与贵。临回看即是。
谒金门·开于阗
作者：敦煌曲子
朝代：唐
体裁：词

开于阗。绵绫家家总满。奉戏生龙及玉碗。将来百姓看。尚书座客□典。四塞休征罢战。但□阿郎千秋岁。甘州他自离乱。
谒金门·朝帝美
作者：敦煌曲子
朝代：唐
体裁：词

长伏气。住在蓬莱山里。绿竹桃花碧溪水。洞中常晚起。闻道君王诏旨。服裹琴书欢喜。得谒金门朝帝美。不辞千万里。
赞普子·蕃家将
作者：敦煌曲子
朝代：唐
体裁：词

本是蕃家将。年年在□头。夏月披毡帐。冬天挂皮裘。语即令人难会。朝朝牧马在荒丘。若不为抛沙塞。无因拜玉楼。
还京乐 其一 斫妖魅四首
作者：敦煌曲子
朝代：唐
体裁：词

知道终驱猛勇。世间专。能翻海。解移山。捉鬼不曾闲。
还京乐 其三 斫妖魅四首
作者：敦煌曲子
朝代：唐
体裁：词

□□□□者鬼。意如何。□□□。□□□。争敢接来过。
还京乐 其二 斫妖魅四首
作者：敦煌曲子
朝代：唐
体裁：词

见我手中宝剑。刃新磨。斫妖魅。去邪魔。□鬼了血洴波。
还京乐 其四 斫妖魅四首
作者：敦煌曲子
朝代：唐
体裁：词

小鬼咨言大鬼。□□歌。审须听。□□□。□□□□□。
送征衣·如鱼水
作者：敦煌曲子
朝代：唐
体裁：词

今世共你如鱼水。是前世因缘。两情准拟过千年。转转计较难。教汝独自眠。每见庭前双飞燕。他家好自然。梦魂往往到君边。心专石也穿。愁甚不团圆。
郑郎子·辞对明主
作者：敦煌曲子
朝代：唐
体裁：词

青丝弦。挥白玉。宫商角征羽。五音足。何时得对明主弹，一弦弹却天下曲。
酒泉子·咏剑
作者：敦煌曲子
朝代：唐
体裁：词

三尺青蛇。斩新铸就锋刃刚。沙鱼裹把用银装。宝现七星光。曾经长蛇偃月阵。一遍离匣神鬼遁。鸿门会上佑明王。胜用一条枪。
酒泉子·咏马
作者：敦煌曲子
朝代：唐
体裁：词

红耳薄寒。摇头弄耳摆金辔。曾经数阵战场宽。用势却还边。入阵之时。汗流似血。齐喊一声而呼歇。但则收阵卷旗幡。汗散卸金鞍。
酒泉子·犯皇宫
作者：敦煌曲子
朝代：唐
体裁：词

每见惶惶。队队雄军惊御辇。蓦街穿巷犯皇宫。祗拟夺九重。长枪短剑如麻乱。争奈失计无投窜。金箱玉印自携将。任他乱芬芳。
酒泉子·裴氏晖威
作者：敦煌曲子
朝代：唐
体裁：词

砂多泉头。伴贼寇枪张怒起。语报恩住裴氏晖威。
长安辞 其一 来生得见五台山四首
作者：敦煌曲子
朝代：唐
体裁：词

天长地阔杳难分。中国众生不可闻。长安帝德承恩报，万国归投拜圣君。
长安辞 其三 来生得见五台山四首
作者：敦煌曲子
朝代：唐
体裁：词

故来行险远寻求。谁谓明君不暂留。修身不避关山苦，学问仍须度百秋。
长安辞 其二 来生得见五台山四首
作者：敦煌曲子
朝代：唐
体裁：词

汉家法用令章新。四方取则玉华吟。文章绎络如流水，白马驮经即自临。
长安辞 其四 来生得见五台山四首
作者：敦煌曲子
朝代：唐
体裁：词

谁知此地却回还。泪下沾衣不觉斑。愿身死作中华鬼，来生得见五台山。
长相思 其一 三不归三首
作者：敦煌曲子
朝代：唐
体裁：词

估客在江西。富贵世间稀。终日红楼上。□□舞着辞。频频满酌醉如泥。轻轻更换金卮。尽日贪欢逐乐。此是富不归。
长相思 其三 三不归三首
作者：敦煌曲子
朝代：唐
体裁：词

作客在江西。得病卧毫厘。还往□消息。看看似别离。村人曳在道傍西。耶娘父母不知。身上剟牌书字。此是死不归。
长相思 其二 三不归三首
作者：敦煌曲子
朝代：唐
体裁：词

旅客在江西。寂寞自家知。尘土满面上。终日被人欺。朝朝立在市门西。风吹□泪双垂。遥望家乡肠断。此是贫不归。
阿曹婆辞 镇陇西三首 其一 第一
作者：敦煌曲子
朝代：唐
体裁：词

昨夜春风入户来。动人怀。祗见庭前花欲发。半含咍。直为思君容貌改。征夫镇在陇西坏。正见庭前双鹊喜。君在塞外远征回。梦先来。
驱催老 其一 调名本意五首
作者：敦煌曲子
朝代：唐
体裁：词

上三皇。下四皓。番岳美容彭祖少。将谓红颜一世中，也遭白发驱催老。
驱催老 其三 调名本意五首
作者：敦煌曲子
朝代：唐
体裁：词

说西施。妲己貌。在日红颜夸窈窕。只留名字在人间，也遭白发驱催老。
驱催老 其二 调名本意五首
作者：敦煌曲子
朝代：唐
体裁：词

文宣王。五常教。夸骋文章丽词藻。将谓他家得久长，也遭白发驱催老。
驱催老 其五 调名本意五首
作者：敦煌曲子
朝代：唐
体裁：词

或经营。或工巧。文样尖新呈妙好。假饶富贵似石崇，也遭白发驱催老。
驱催老 其四 调名本意五首
作者：敦煌曲子
朝代：唐
体裁：词

或是僧，或是道。清净莲台持释教。将谓无常免得身，也遭白发驱催老。
高兴歌酒赋二十一首·其一
作者：敦煌曲子
朝代：唐
体裁：词

王公特达越今古。六尺堂堂善文武。但令朝夕醉如泥，不惜钱财用如土。
高兴歌酒赋二十一首·其七
作者：敦煌曲子
朝代：唐
体裁：词

鹅儿黄。鸭头绿。桑落蒲桃看不足。相令唯忧日势斜，吟欢只怕时光促。
高兴歌酒赋二十一首·其三
作者：敦煌曲子
朝代：唐
体裁：词

嵇叔夜，阮仲容。冰玉琢，成千钟。为与刘伶千日酒，醉卧南山百尺松。
高兴歌酒赋二十一首·其九
作者：敦煌曲子
朝代：唐
体裁：词

点清酒。如竹叶。沾着唇。甜入颊。樽中湛湛旁人怯。酒熏花色赤翩翩。面上紫光凝㱌㱌。
高兴歌酒赋二十一首·其二
作者：敦煌曲子
朝代：唐
体裁：词

远近咸知用度惯。轻弃隋珠召玉环。绿酒长令能涨海，黄金不用积如山。
高兴歌酒赋二十一首·其二十
作者：敦煌曲子
朝代：唐
体裁：词

璨然可观辞赋客。兴治文章光惮赫。人生一代不荣华，彭祖徒劳年七百。
高兴歌酒赋二十一首·其二十一
作者：敦煌曲子
朝代：唐
体裁：词

醉眠更有何所忧。衣冠身外复何求。但得清樽消日月，莫愁红粉老春秋。
高兴歌酒赋二十一首·其五
作者：敦煌曲子
朝代：唐
体裁：词

瘿木杯。犀酒角。长餔抵唇声瀺灂。白日林里访山涛，夜向瓮前寻毕卓。
高兴歌酒赋二十一首·其八
作者：敦煌曲子
朝代：唐
体裁：词

挑金灯。爇玉烛。绿珠姮娥送歌曲。遮莫酒如黑黯湫，终须欲入㟏巉谷。
高兴歌酒赋二十一首·其六
作者：敦煌曲子
朝代：唐
体裁：词

珊瑚杓，金叵罗。倾酒淙淙如龙涡。酒若悬流注不歇，口如沧海吸黄河。
高兴歌酒赋二十一首·其十
作者：敦煌曲子
朝代：唐
体裁：词

凤凰杯，玛瑙盏。左旋右旋大虫眼。千车鹿脯作资财，百只枪筹是家产。
高兴歌酒赋二十一首·其十一
作者：敦煌曲子
朝代：唐
体裁：词

无劳四字犯章程。不明不快酒满盛。银碗浑擎张口泻，君听且作瀺灂声。
高兴歌酒赋二十一首·其十七
作者：敦煌曲子
朝代：唐
体裁：词

今年九月寒应早。高幡百度尊前倒。人醉何愁不得归，马识酒家来去道。
高兴歌酒赋二十一首·其十三
作者：敦煌曲子
朝代：唐
体裁：词

新开九酝气氛氲。嫌何昔日孟尝君。壶觞百杯徒浪饮，章程不许李稍云。
高兴歌酒赋二十一首·其十九
作者：敦煌曲子
朝代：唐
体裁：词

孔夫子。并颜渊。古今高哲称大贤。辩士甲乙鲁仲连。何晏马融老郑玄。桃花园里看无地。走入壶中却有天。
高兴歌酒赋二十一首·其十二
作者：敦煌曲子
朝代：唐
体裁：词

筝笛相和声沸天。更将新曲入繁弦。为听十拍黄花酒，打折一条白玉鞭。
高兴歌酒赋二十一首·其十五
作者：敦煌曲子
朝代：唐
体裁：词

暖淳淳。本无骨。咽入喉中声嗗嗗。
高兴歌酒赋二十一首·其十八
作者：敦煌曲子
朝代：唐
体裁：词

入凝冬。香满室。红地炉。相厌膝。银铛乱点野驼酥。罍罍酒消鱼眼出。户外多应冻栗寒。筵中不若三春日。
高兴歌酒赋二十一首·其十六
作者：敦煌曲子
朝代：唐
体裁：词

纳面酒，嗢勃桃。拨醅尝却三五瓢。心头旧酒逢新酒，半似含消半未消。
高兴歌酒赋二十一首·其十四
作者：敦煌曲子
朝代：唐
体裁：词

彻晓天明坐不起。酕醄酩酊芳筵里。回头吐出莲花杯，浮萍草盖泛香水。
高兴歌酒赋二十一首·其四
作者：敦煌曲子
朝代：唐
体裁：词

一言道合即知音。酒如泉水肉如林。有胆浑沦天许大，泰山团作小于心。
鹊踏枝
作者：敦煌曲子
朝代：唐
体裁：词

叵耐灵鹊多谩语。送喜何曾有凭据？几度飞来活捉取。锁上金笼休共语。比拟好心来送喜。谁知锁我在金笼里。欲他征夫早归来。腾身却放我向青云里。
鹊踏枝·他邦客
作者：敦煌曲子
朝代：唐
体裁：词

独坐更深人寂寂。忆念家乡。路远关山隔。寒雁飞来无消息。教儿牵断心肠忆。仰告三光珠泪滴。教他耶娘。甚处传书觅。自叹宿缘作他邦客。辜负尊亲虚劳力。
鹊踏枝·征夫早归
作者：敦煌曲子
朝代：唐
体裁：词

叵奈灵鹊多瞒语。送喜何曾有凭据。几度飞来活捉取。锁上金笼休共语。比拟好心来送喜。谁知锁我在金笼里。欲他征夫早归来。腾身却放我向青云里。
省試七月流火
作者：敬括
朝代：唐

前庭一葉下，言念忽悲秋。變節金初至，分寒火正流。氣含涼夜早，光拂夏雲收。助月微明散，沿河麗景浮。禮標時令爽，詩興國風幽。自此觀邦正，深知王業休。
省试七月流火
作者：敬括
朝代：唐
体裁：五言排律

前庭一叶下，言念忽悲秋。变节金初至，分寒火正流。气含凉夜早，光拂夏云收。助月微明散，沿河丽景浮。礼标时令爽，诗兴国风幽。自此观邦正，深知王业休。
贈妓（相牧廬州，有朝客留意飲妓，祖送短亭，妓車後至，相贈之曰：）
作者：敬相
朝代：唐

望斷蘇娘小小坡，竹埿金雁展輕莎。
客卿幸有凝情意，何必臨尊始轉波？
（《詩話總龜》二三《寓情門》引《唐賢抒情》）（〖1〗敬相，當作敬湘。
《新唐書·宰相世系表五上》敬氏有「湘，廬州刺史」，爲敬括曾孫。
《郎官石柱題名考》卷十六金部員外郎有敬湘，約咸通末年任。
原列「無世次」作者，今移此。
）。
赠妓
作者：敬相
朝代：唐
体裁：七言绝句

望断苏娘小小坡，竹泥金雁展轻莎。客卿幸有凝情意，何必临尊始转波？
赠妓（相牧庐州，有朝客留意饮妓，祖送短亭，妓车后至，相赠之曰：）
作者：敬相
朝代：唐

望断苏娘小小坡，竹埿金雁展轻莎。
客卿幸有凝情意，何必临尊始转波？（《诗话总龟》二三《寓情门》引《唐贤抒情》）（〖1〗敬相，当作敬湘。
《新唐书·宰相世系表五上》敬氏有「湘，庐州刺史」，为敬括曾孙。
《郎官石柱题名考》卷十六金部员外郎有敬湘，约咸通末年任。
原列「无世次」作者，今移此。
）。
新栽松
作者：文丙
朝代：唐
体裁：五言律诗

可怜同百草，况负雪霜姿。歌舞地不尚，岁寒人自移。阶除添冷淡，毫末入思惟。尽道生云洞，谁知路崄巇。
新栽松
作者：文丙
朝代：唐

可怜同百草，况负雪霜姿。歌舞地不尚，岁寒人自移。
阶除添冷淡，毫末入思惟。尽道生云洞，谁知路嶮巇.
新栽松
作者：文丙
朝代：唐

可怜同百草，况负雪霜姿。
歌舞地不尚，岁寒人自移。
阶除添冷淡，毫末入思惟。
尽道生云洞，谁知露崄巇。
新栽松
作者：文丙
朝代：唐

可憐同百草，況負雪霜姿。
歌舞地不尚，歲寒人自移。
堦除添冷淡，毫末入思惟。
盡道生雲洞，誰知露嶮巇。
新栽松
作者：文丙
朝代：唐

可憐同百草，況負雪霜姿。歌舞地不尚，歲寒人自移。階除添冷淡，毫末入思惟。盡道生雲洞，誰知路嶮巇。
柳
作者：文丙
朝代：唐
体裁：五言律诗

何事动吟哦，长□翠色和。垂阴千树少，送别一枝多。带雾笼彭泽，摇风舞汴河。只因隋帝植，民力几销磨。
柳
作者：文丙
朝代：唐

何事動吟哦，長□翠色和。垂陰千樹少，送別一枝多。帶霧籠彭澤，搖風舞汴河。只因隋帝植，民力幾銷磨。
牡丹
作者：文丙
朝代：唐

万物承春各斗奇，百花分贵近亭池。
开时若也姮娥见，不同寒菊舒重九，只拟清香泛酒卮。
牡丹
作者：文丙
朝代：唐

万物承春各斗奇，百花分贵近亭池。开时若也姮娥见，落日那堪公子知。诗客筵中金盏满，美人头上玉钗垂。不同寒菊舒重九，只拟清香泛酒卮。
牡丹
作者：文丙
朝代：唐

万物承春各鬬奇，百花分贵近亭池。
开时若也姮娥见，落日那堪公子知。
诗客筵中金琖满，美人头上玉钗垂。
不同寒菊舒重九，只拟清香泛酒巵。
牡丹
作者：文丙
朝代：唐

萬物承春各鬥奇，百花分貴近亭池。開時若也姮娥見，不同寒菊舒重九，只擬清香泛酒卮。
牡丹
作者：文丙
朝代：唐

萬物承春各鬬奇，百花分貴近亭池。
開時若也姮娥見，落日那堪公子知。
詩客筵中金琖滿，美人頭上玉釵垂。
不同寒菊舒重九，只擬清香泛酒巵。
罗浮山
作者：文丙
朝代：唐
体裁：五言律诗

罗浮多胜境，梦到固无因。知有长生药，谁为不死人。根虽盘地脉，势自倚天津。未便甘休去，须栖老此身。
羅浮山
作者：文丙
朝代：唐

羅浮多勝境，夢到固無因。知有長生藥，誰為不死人。根雖盤地脈，勢自倚天津。未便甘休去，須棲老此身。
羅浮山
作者：文丙
朝代：唐

羅浮多勝境，夢到固無因。
知有長生藥，誰爲不死人。
根雖盤地脉，勢自倚天津。
未便甘休去，須棲老此身。
藓花
作者：文丙
朝代：唐

寂寞人偏重，无心媿牡丹。
秋风凋不得，流水泛应难。
怪石从教徧，幽庭一任盘。
若逢公子顾，重迭是朱栏。
藓花
作者：文丙
朝代：唐

寂寞人偏重，无心愧牡丹。秋风凋不得，流水泛应难。怪石从教遍，幽庭一任盘。若逢公子顾，重叠是朱栏。
藓花
作者：文丙
朝代：唐

寂寞人偏重，无心愧牡丹。秋风凋不得，流水泛应难。
怪石纵教遍，幽庭一任盘。若逢公子顾，重叠是朱栏。
藓花
作者：文丙
朝代：唐

寂寞人偏重，无心愧牡丹。
秋风凋不得，流水泛应难。
怪石纵教遍，幽庭一任盘。
若逢公子顾，重迭是朱栏。
蘚花
作者：文丙
朝代：唐

寂寞人偏重，無心媿牡丹。
秋風凋不得，流水泛應難。
怪石從教徧，幽庭一任盤。
若逢公子顧，重疊是朱欄。
蘚花
作者：文丙
朝代：唐

寂寞人偏重，無心愧牡丹。秋風凋不得，流水泛應難。怪石縱教遍，幽庭一任盤。若逢公子顧，重疊是朱欄。
偈頌·一
作者：文偃
朝代：唐

雲門聳剔（《天聖廣燈錄》卷二十作「踢」、《五燈會元》卷十五作「峻」）白雲低，水急遊魚不敢棲。
入戶已知來見解，何勞更（《天聖廣燈錄》、《五燈會元》作「再」）舉轢中泥。
偈頌·七
作者：文偃
朝代：唐

翫古松高雲不齊，鴻鶬鶴抱幾年棲。
剖㲉同時殊有異，羽張騰漢碧霄低。
偈頌·三
作者：文偃
朝代：唐

康氏圓形滯不明，魔深虛喪擊寒冰。
鳳羽展時超碧漢，晉鋒八博擬何憑。
偈頌·九
作者：文偃
朝代：唐

話盡途中事，言多何省機。
貴人言是妙，上士見知虧。
偈頌·二
作者：文偃
朝代：唐

藥病相治學路醫，扶籬摸壁小兒戲。
幽谷不語誰人測，管解師承孰不知。
偈頌·五
作者：文偃
朝代：唐

太陽溢目極玄微，誰人說道我渠非。
句中有路人皆響，覿面難遭第一機。
偈頌·八
作者：文偃
朝代：唐

萬像森羅極細微，素話當人却道非。
相逢相見呵呵笑，顧佇停機復是誰。
偈頌·六
作者：文偃
朝代：唐

丱歲依山人事稀，松下相逢話道奇。
鋒前一句超調御，擬問如何歷劫違。
偈頌·十
作者：文偃
朝代：唐

大道何曾討，無端入荒草。
卷來復卷去，不覺虛生老。
偈頌·十二
作者：文偃
朝代：唐

舉不顧，即差互。
擬思量，何劫悟。
偈頌·十五
作者：文偃
朝代：唐

雲門顧鑒笑嘻嘻，擬議遭渠顧鑑咦。
任是張良多智巧，到頭於是也難施。
（《禪林僧寶傳》卷二）。
偈頌·十四
作者：文偃
朝代：唐

不露鋒（《五燈會元》卷十五作「風」）骨句，未語先分付。
進步口喃喃，知君大罔措。
（見同前書卷下）。
偈頌·四
作者：文偃
朝代：唐

是機是對對機迷，闢機（一作「塵」）塵遠遠機（《僧寶傳》卷二作「塵」）棲。
夕日日中誰有掛，因底底事隔情（《僧寶傳》作「塵」）迷。
。
偈颂·一
作者：文偃
朝代：唐

云门耸剔（《天圣广灯录》卷二十作「踢」、《五灯会元》卷十五作「峻」）白云低，水急游鱼不敢栖。
入户已知来见解，何劳更（《天圣广灯录》、《五灯会元》作「再」）举轹中泥。
偈颂·七
作者：文偃
朝代：唐

翫古松高云不齐，鸿鸧鹤抱几年栖。
剖㲉同时殊有异，羽张腾汉碧霄低。
偈颂·八
作者：文偃
朝代：唐

万像森罗极细微，素话当人却道非。
相逢相见呵呵笑，顾伫停机復是谁。
偈颂·其一
作者：文偃
朝代：唐
体裁：偈颂

云门耸剔白云低，水急游鱼不敢栖。入户已知来见解，何劳更举轹中泥。
偈颂·其七
作者：文偃
朝代：唐
体裁：偈颂

玩古松高云不齐，鸿鸧鹤抱几年栖。剖㲉同时殊有异，羽张腾汉碧霄低。
偈颂·其三
作者：文偃
朝代：唐
体裁：偈颂

康氏圆形滞不明，魔深虚丧击寒冰。凤羽展时超碧汉，晋锋八博拟何凭。
偈颂·其九
作者：文偃
朝代：唐
体裁：偈颂

话尽途中事，言多何省机。贵人言是妙，上士见知亏。
偈颂·其二
作者：文偃
朝代：唐
体裁：偈颂

药病相治学路医，扶篱摸壁小儿戏。幽谷不语谁人测，管解师承孰不知。
偈颂·其五
作者：文偃
朝代：唐
体裁：偈颂

太阳溢目极玄微，谁人说道我渠非。句中有路人皆响，觌面难遭第一机。
偈颂·其八
作者：文偃
朝代：唐
体裁：偈颂

万像森罗极细微，素话当人却道非。相逢相见呵呵笑，顾伫停机复是谁。
偈颂·其六
作者：文偃
朝代：唐
体裁：偈颂

丱岁依山人事稀，松下相逢话道奇。锋前一句超调御，拟问如何历劫违。
偈颂·其十
作者：文偃
朝代：唐
体裁：偈颂

大道何曾讨，无端入荒草。卷来复卷去，不觉虚生老。
偈颂·其十一
作者：文偃
朝代：唐
体裁：偈颂

丧时光，藤林荒。图人意，滞肌尪。
偈颂·其十三
作者：文偃
朝代：唐
体裁：偈颂

咄咄咄，力韦希。禅子讶，中眉垂。
偈颂·其十五
作者：文偃
朝代：唐
体裁：偈颂

云门顾鉴笑嘻嘻，拟议遭渠顾鉴咦。任是张良多智巧，到头于是也难施。
偈颂·其十四
作者：文偃
朝代：唐
体裁：偈颂

不露锋骨句，未语先分付。进步口喃喃，知君大罔措。
偈颂·其四
作者：文偃
朝代：唐
体裁：偈颂

是机是对对机迷，辟机尘远远机栖。夕日日中谁有挂，因底底事隔情迷。
偈颂·十
作者：文偃
朝代：唐

大道何曾讨，无端入荒草。
卷来復卷去，不觉虚生老。
偈颂·十二
作者：文偃
朝代：唐
体裁：偈颂

举不顾，即差互。拟思量，何劫悟。
偈颂·十五
作者：文偃
朝代：唐

云门顾鉴笑嘻嘻，拟议遭渠顾鑑咦。
任是张良多智巧，到头于是也难施。
（《禅林僧宝传》卷二）。
偈颂·十四
作者：文偃
朝代：唐

不露锋（《五灯会元》卷十五作「风」）骨句，未语先分付。
进步口喃喃，知君大罔措。
（见同前书卷下）。
偈颂·四
作者：文偃
朝代：唐

是机是对对机迷，闢机（一作「尘」）尘远远机（《僧宝传》卷二作「尘」）栖。
夕日日中谁有挂，因底底事隔情（《僧宝传》作「尘」）迷。
。
北邙行
作者：文偃
朝代：唐

前山后山高峨峨，丧车辚辚日日过。
哀歌幽怨满岩谷，闻者潜悲《薤露歌》。
哀歌一声千载别，孝子顺孙徒泣血。
世间何物得坚牢，大海须弥竟磨灭。
人生还如露易晞，从来有会终别离。
苦海哀伤不暂辍，况復百年惊梦驰。
去人悠悠不復至，今人不会古人意。
栽松起石驻墓门，欲为死者长年计。
魂魄悠扬形化土，五趣茫茫井轮度。
今人还葬古人坟，今坟古坟无定主。
洛阳城裏千万人，终为北邙山下尘。
沉迷不计归时路，为君孤坐长悲辛。
昔日送人哭长道，今为孤坟卧芳草。
妖狐穿穴藏子孙，耕夫拨骨寻珠宝。
老木萧萧生野风，东西坏冢连晴空。
寒食已过谁享祀，冢畔余花寂寞红。
日月相催若流矢，贫富归愚尽如此。
安得同游常乐乡，纵经劫火无生死。
（见明焦竑《焦氏类林》卷八）。
北邙行
作者：文偃
朝代：唐

前山後山高峨峨，喪車轔轔日日過。
哀歌幽怨滿巖谷，聞者潛悲《薤露歌》。
哀歌一聲千載別，孝子順孫徒泣血。
世間何物得堅牢，大海須彌竟磨滅。
人生還如露易晞，從來有會終別離。
苦海哀傷不暫輟，況復百年驚夢馳。
去人悠悠不復至，今人不會古人意。
栽松起石駐墓門，欲爲死者長年計。
魂魄悠揚形化土，五趣茫茫井輪度。
今人還葬古人墳，今墳古墳無定主。
洛陽城裏千萬人，終爲北邙山下塵。
沉迷不計歸時路，爲君孤坐長悲辛。
昔日送人哭長道，今爲孤墳臥芳草。
妖狐穿穴藏子孫，耕夫撥骨尋珠寶。
老木蕭蕭生野風，東西壞冢連晴空。
寒食已過誰享祀，冢畔餘花寂寞紅。
日月相催若流矢，貧富歸愚盡如此。
安得同遊常樂鄉，縱經劫火無生死。
（見明焦竑《焦氏類林》卷八）。
十二时偈·一
作者：文偃
朝代：唐

半夜子，命似悬丝犹未许。
因缘契会剎那间，了了分明一无气。
十二时偈·七
作者：文偃
朝代：唐

日中午，一部笙歌谁解儛。
逍遥顿入达无生，昼夜法螺击法皷。
十二时偈·九
作者：文偃
朝代：唐

晡时申，三坛等施㸦为宾。
无漏果圆一念修，六度同归净土因。
十二时偈·二
作者：文偃
朝代：唐

鷄鸣丑，一岁孙儿大哮吼。
实相圆明不思议，三世法身藏北斗。
十二时偈·五
作者：文偃
朝代：唐

食时辰，恒沙世界眼中人。
万法皆从一法生，一法灵光谁是隣。
十二时偈·八
作者：文偃
朝代：唐

日昳未，灌顶醍醐㝡上味。
一切诸佛及菩提，唯佛知之贵中贵。
十二时偈·其一
作者：文偃
朝代：唐
体裁：偈颂

半夜子，命似悬丝犹未许。因缘契会刹那间，了了分明一无气。
十二时偈·其七
作者：文偃
朝代：唐
体裁：偈颂

日中午，一部笙歌谁解舞。逍遥顿入达无生，昼夜法螺击法鼓。
十二时偈·其三
作者：文偃
朝代：唐
体裁：偈颂

平旦寅，三昧圆光证法身。大千世界掌中收，色透髑髅谁得亲。
十二时偈·其九
作者：文偃
朝代：唐
体裁：偈颂

晡时申，三坛等施□为宾。无漏果圆一念修，六度同归净土因。
十二时偈·其二
作者：文偃
朝代：唐
体裁：偈颂

鸡鸣丑，一岁孙儿大哮吼。实相圆明不思议，三世法身藏北斗。
十二时偈·其五
作者：文偃
朝代：唐
体裁：偈颂

食时辰，恒沙世界眼中人。万法皆从一法生，一法灵光谁是邻。
十二时偈·其八
作者：文偃
朝代：唐
体裁：偈颂

日昳未，灌顶醍醐最上味。一切诸佛及菩提，唯佛知之贵中贵。
十二时偈·其六
作者：文偃
朝代：唐
体裁：偈颂

禺中巳，分明历历不相似。灵源独曜少人逢，达者方知无所虑。
十二时偈·十
作者：文偃
朝代：唐
体裁：偈颂

日入酉，玄人莫向途中走。黄叶浮沤赚杀人，命尽慞惶是了手。
十二时偈·十一
作者：文偃
朝代：唐
体裁：偈颂

黄昏戌，把火寻牛是底物。素体相呈却道非，奴郎不弁谁受屈。
十二时偈·十二
作者：文偃
朝代：唐
体裁：偈颂

人定亥，莫把三乘相疋配。要知此意现真宗，密密心心超三昧。
十二时偈·四
作者：文偃
朝代：唐
体裁：偈颂

日出卯，嘿说心传道实教。心心相印息无心，玄妙之中无拙巧。
十二时歌
作者：文偃
朝代：唐
体裁：古风

夜半子，愚夫说相似。鸡鸣丑，痴人捧龟首。平旦寅，晓何人。日出卯，韩情枯骨咬。食时辰，历历明机是悟真。禺中巳，去来南北子。日南午，认向途中苦。日昳未，夏逢说寒气。晡时申，张三李四会言真。日入酉，恒机何得守。黄昏戌，看见时光谁受屈。人定亥，直得分明沉苦海。
十二時偈·一
作者：文偃
朝代：唐

半夜子，命似懸絲猶未許。
因緣契會剎那間，了了分明一無氣。
十二時偈·七
作者：文偃
朝代：唐

日中午，一部笙歌誰解儛。
逍遙頓入達無生，晝夜法螺擊法皷。
十二時偈·三
作者：文偃
朝代：唐

平旦寅，三昧圓光證法身。
大千世界掌中收，色透髑髏誰得親。
十二時偈·九
作者：文偃
朝代：唐

晡時申，三壇等施㸦爲賓。
無漏果圓一念修，六度同歸淨土因。
十二時偈·二
作者：文偃
朝代：唐

鷄鳴丑，一歲孫兒大哮吼。
實相圓明不思議，三世法身藏北斗。
十二時偈·五
作者：文偃
朝代：唐

食時辰，恒沙世界眼中人。
萬法皆從一法生，一法靈光誰是隣。
十二時偈·八
作者：文偃
朝代：唐

日昳未，灌頂醍醐㝡上味。
一切諸佛及菩提，唯佛知之貴中貴。
十二時偈·六
作者：文偃
朝代：唐

禺中巳，分明歷歷不相似。
靈源獨曜少人逢，達者方知無所慮。
十二時偈·十
作者：文偃
朝代：唐

日入酉，玄人莫向途中走。
黃葉浮漚賺殺人，命盡慞惶是了手。
十二時偈·十一
作者：文偃
朝代：唐

黃昏戌，把火尋牛是底物。
素躰相呈却道非，奴郎不弁誰受屈。
十二時偈·十二
作者：文偃
朝代：唐

人定亥，莫把三乘相疋配。
要知此意現真宗，密密心心超三昧。
十二時偈·四
作者：文偃
朝代：唐

日出卯，嘿說心傳道實教。
心心相印息無心，玄妙之中無拙巧。
宗脉頌
作者：文偃
朝代：唐

如來一大事，出現於世間。
五千方便教，流傳幾百年。
四十九年說，未曾忤出言。
如來滅度後，付囑迦葉邊。
西天二十八，祖佛印相傳。
達摩觀東土，五葉氣相連。
九年來面壁，唯有喫茶言。
二祖爲上首，達摩廻西天。
六祖曹溪住，衣鉢後不傳。
派分三五六，各各達真源。
七八心忙亂，空花墜目前。
苦哉●眼士，認得止啼錢。
外道多毀謗，弟子得生天。
昔在靈山上，今日獲安然。
六門俱休歇，無心處處閑。
如有玄中客，但除入我山。
一味醍醐藥，萬病悉皆安。
因緣契會者，無心便安禪。
（以上十三首均見《祖堂集》卷十一）。